2016R0799 — MT — 26.05.2016 — 000.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

►B REGOLAMENT TA' IMPLIMENTAZZJONI TAL-KUMMISSJONI (UE) 2016/799 tas-18 ta' Marzu 2016 li jimplimenta r-Regolament (UE) Nru 165/2014 tal-Parlament Ewropew u tal-Kunsill li jistabbilixxi r-rekwiżiti għall-kostruzzjoni, l-ittestjar, l-istallazzjoni, l-operazzjoni u t-tiswija ta' takografi u l-komponenti tagħhom (Test b'rilevanza għaż-ŻEE) (ĠU L 139 26.5.2016, p. 1)





Ikkoreġut b'









▼B

REGOLAMENT TA' IMPLIMENTAZZJONI TAL-KUMMISSJONI (UE) 2016/799

tas-18 ta' Marzu 2016

li jimplimenta r-Regolament (UE) Nru 165/2014 tal-Parlament Ewropew u tal-Kunsill li jistabbilixxi r-rekwiżiti għall-kostruzzjoni, l-ittestjar, l-istallazzjoni, l-operazzjoni u t-tiswija ta' takografi u l-komponenti tagħhom

(Test b'rilevanza għaż-ŻEE)







Artikolu 1

Suġġett u kamp ta' applikazzjoni

1. Dan ir-Regolament jistabbilixxi d-dispożizzjonijiet meħtieġa għall-applikazzjoni uniformi ta' dawn l-aspetti li ġejjin rigward it-takografi:

(a) ir-reġistrazzjoni tal-pożizzjoni tal-vettura f'ċerti punti matul il-perjodu tax-xogħol ta' kuljum tas-sewwieq;

(b) l-identifikazzjoni remota bikrija tal-manipulazzjoni jew l-użu ħażin possibbli tat-takografi intelliġenti;

(c) interfaċċa ma' Sistemi ta' Trasport Intelliġenti;

(d) ir-rekwiżiti amministrattivi u tekniċi għall-proċeduri tal-approvazzjoni tat-tip tat-takografi, inkluż il-mekkaniżmi ta' sigurtà.

2. Il-kostruzzjoni, l-ittestjar, l-installazzjoni, l-ispezzjoni, it-tħaddim u t-tiswija tat-takografi intelliġenti u l-komponenti tagħhom, għandhom ikunu konformi mar-rekwiżiti tekniċi stipulati fl-Anness 1C għal dan ir-Regolament.

3. Takografi għajr takografi intelliġenti għandhom ikomplu, fir-rigward tal-kostruzzjoni, it-testijiet, l-installazzjoni, l-ispezzjoni, it-tħaddim u t-tiswija, li jikkonformaw mar-rekwiżiti ta' jew l-Anness 1 jew l-Anness 1B għar- Regolament tal-Kunsill (KEE) Nru 3821/85 ( 6 ), kif applikabbli.

4. Skont l-Artikolu 10d tad-Direttiva 96/53/KE, il-faċilità ta' identifikazzjoni remota bikrija għandhom jittrażmettu wkoll id-dejta tal-piżijiet ipprovduta minn sistema interna tal-użin abbord, għall-għan tas-sejbien tal-frodi.

Artikolu 2

Definizzjonijiet

Għall-finijiet ta' dan ir-Regolament, għandhom japplikaw id-definizzjonijiet stabbiliti fl-Artikolu 2 tar-Regolament (KE) Nru 165/2014.

Barra minn hekk, għandhom japplikaw ukoll id-definizzjonijiet li ġejjin:

(1) “takografu diġitali” jew “takografu tal-ewwel ġenerazzjoni” tfisser takografu diġitali għajr takografu intelliġenti;

(2) “faċilità esterna ta' GNSS” tfisser faċilità li fiha riċevitur GNSS meta l-unità tal-vettura ma tkunx unità waħdanija, kif ukoll komponenti oħrajn meħtieġa biex jipproteġu l-komunikazzjoni tad-dejta dwar il-pożizzjoni lill-bqija tal-unità tal-vettura;

(3) “folder ta' informazzjoni” tfisser il-folder sħiħ, f'forma elettronika jew kartaċea, li fihom l-informazzjoni kollha fornuta mill-manifattur jew l-aġent tiegħu lill-awtorità tal-approvazzjoni tat-tip għall-fini tal-approvazzjoni tat-tip ta' takografu jew komponent tiegħu, inklużi ċ-ċertifikati msemmija fl-Artikolu 12(3) tar-Regolament (UE) Nru 165/2014, it-twettiq tat-testijiet definiti fl-Anness 1C għal dan ir-Regolament, kif ukoll tpinġijiet, ritratti, u dokumenti rilevanti oħra;

(4) “pakkett ta' informazzjoni” tfisser il-folder ta' informazzjoni, f'forma elettronika jew stampata, akkumpanjata minn kull dokument ieħor miżjud mill-awtorità ta' approvazzjoni tat-tip mal-folder ta' informazzjoni matul it-twettiq tal-funzjonijiet tagħhom inkluż, fl-aħħar tal-proċess tal-approvazzjoni tat-tip, iċ-ċertifikat tal-approvazzjoni tat-tip tal-KE tat-takografu jew komponent tiegħu;

(5) “indiċi għall-pakkett ta' informazzjoni” tfisser id-dokument li jelenka l-kontenut innumerat tal-pakkett tal-informazzjoni li jidentifika l-partijiet kollha rilevanti ta' dan il-pakkett. Il-format ta' dan id-dokument għandu jiddistingwi l-passi suċċessivi fil-proċess ta' approvazzjoni tat-tip tal-KE, inklużi d-dati ta' kwalunkwe reviżjoni u aġġornament ta' dak il-pakkett;

(6) “faċilità ta' identifikazzjoni remota bikrija” tfisser l-apparat tal-unità tal-vettura li jintuża biex isiru l-kontrolli mmirati maġenb it-triq;

(7) “takografu intelliġenti” jew “takografu tat-tieni ġenerazzjoni” tfisser takografu diġitali li jikkonforma mal-Artikoli 8, 9 u 10 tar-Regolament (UE) Nru 165/2014 kif ukoll mal-Anness 1C ta' dan ir-Regolament;

(8) “komponent tat-takografu” jew “komponent” tfisser kwalunkwe wieħed minn dawn l-elementi li ġejjin: l-unità tal-vettura, is-senser tal-moviment, il-kard tat-takografu, il-folja tar-reġistrazzjoni, il-faċilità esterna tal-GNSS u l-faċilità tal-identifikazzjoni remota bikrija;

(9) “awtorità tal-approvazzjoni tat-tip” tfisser l-awtorità ta' Stat Membru li hija kompetenti sabiex twettaq l-approvazzjoni tat-tip tat-takografu jew tal-komponenti tiegħu, il-proċess tal-awtorizzazzjoni, il-ħruġ u, jekk meħtieġ, l-irtirar ta' ċertifikati ta' approvazzjoni tat-tip, li taġixxi bħala l-punt ta' kuntatt għall-awtoritajiet ta' approvazzjoni ta' Stati Membri oħra u li tiżgura li l-manifatturi jissodisfaw l-obbligi tagħhom fir-rigward tal-konformità mar-rekwiżiti ta' dan ir-Regolament.

Artikolu 3

Servizzi ta' lokalizzazzjoni

1. Il-manifatturi għandhom jiżguraw li ttakografi intelliġenti jkunu kompatibbli mas-servizzi ta' pożizzjonament provduti minn Galileo u s-Sistema Ewropea ta' Navigazzjoni b'Kopertura Ġeostazzjonarja (“EGNOS”).

2. Minbarra s-sistemi msemmija fil-paragrafu 1, il-manifatturi jistgħu jagħżlu wkoll li jiżguraw il-kompatibbiltà ma' sistemi oħrajn ta' navigazzjoni bis-satellita.

Artikolu 4

Proċedura għal approvazzjoni tat-tip ta' takografu u l-komponenti tat-takografu

1. Il-manifattur jew l-aġent tiegħu għandu jippreżenta applikazzjoni għall-approvazzjoni tat-tip ta' takografu jew kwalunkwe mill-komponenti tagħha, jew grupp ta' komponenti, lill-awtoritajiet għall-approvazzjoni tat-tip maħtura minn kull Stat Membru. Din għandha tikkonsisti f'folder ta' informazzjoni li jkun fih l-informazzjoni għal kull wieħed mill-komponenti kkonċernati inkluż, fejn applikabbli, iċ-ċertifikati tal-approvazzjoni tat-tip ta' komponenti oħra meħtieġa biex jiġi kkompletat it-takografu, kif ukoll kull dokument rilevanti ieħor.

2. Stat Membru għandu jagħti l-approvazzjoni tat-tip lil kwalunkwe takografu, komponent jew grupp ta' komponenti li jikkonformaw mar-rekwiżiti amministrattivi u tekniċi msemmija fl- Artikolu 1(2) jew (3), kif applikabbli. F'dak il-każ, l-awtorità tal-approvazzjoni tat-tip għandha toħroġ lill-applikant ċertifikat ta' approvazzjoni tat-tip li għandu jikkonforma mal-mudell stabbilit fl-Anness II għal dan ir-Regolament.

3. l-awtorità tal-approvazzjoni tat-tip tista' titlob lill-manifattur jew lill-aġent tiegħu jipprovdu kwalunkwe informazzjoni addizzjonali.

4. Il-manifattur jew l-aġent tiegħu għandhom jagħmlu disponibbli lill-awtoritajiet għall-approvazzjoni tat-tip, kif ukoll entitajiet responsabbli għall-ħruġ taċ-ċertifikati msemmija fl-Artikolu 12(3) tar-Regolament (UE) Nru 165/2014, billi ħafna takografi jew komponenti tat-takografi huma meħtieġa biex il-proċedura tal-approvazzjoni tat-tip tkun tista' titwettaq b'mod sodisfaċenti.

5. Meta l-manifattur jew l-aġent tagħha jfittex l-approvazzjoni tat-tip ta' ċerti komponenti jew gruppi ta' komponenti ta' takografu, għandu jipprovdi l-awtoritajiet tal-approvazzjoni tat-tip bil-komponenti l-oħra, diġà approvati, kif ukoll partijiet oħra meħtieġa għall-bini ta' takografu sħiħ, sabiex dawk l-awtoritajiet iwettqu t-testijiet meħtieġa.

Artikolu 5

Modifiki lill-approvazzjoni tat-tip

1. Il-manifattur jew l-aġent tiegħu għandu jgħarraf mingħajr dewmien lill-awtoritajiet tal-approvazzjoni tat-tip li jkunu taw l-approvazzjoni tat-tip oriġinali, dwar kull modifika fis-software jew il-hardware tat-takografu jew fin-natura tal-materjali użati għall-manifattura tagħhom li huma rreġistrati fil-pakkett ta' informazzjoni u għandu jippreżenta applikazzjoni għall-modifika tat-tip.

2. L-awtoritajiet tal-approvazzjoni tat-tip jistgħu jirrevedu jew jestendu l-approvazzjoni tat-tip eżistenti, jew joħorġu approvazzjoni tat-tip ġdida skont in-natura u l-karatteristiċi ta' dawn il-modifiki.

'Reviżjoni' għandha ssir meta l-awtorità tal-approvazzjoni tat-tip tqis li l-modifiki fis-software jew il-hardware tat-takografu jew fin-natura tal-materjali użati għall-manifattura tiegħu jkunu minuri. F'każijiet bħal dawn, l-awtorità tal-approvazzjoni tat-tip għandha toħroġ id-dokumenti riveduti tal-pakkett ta' informazzjoni, li jindikaw in-natura tal-modifiki li saru u d-data tal-approvazzjoni tagħhom. Verżjoni aġġornata tal-pakkett ta' informazzjoni f'forma konsolidata, akkumpanjata minn deskrizzjoni dettaljata tal-modifiki magħmula, għandha tkun biżżejjed biex tissodisfa dan ir-rekwiżit.

'Estensjoni' għandha ssir meta l-awtorità tal-approvazzjoni tat-tip tqis li l-modifiki fis-software jew il-hardware tat-takografu jew fin-natura tal-materjali użati għall-manifattura tiegħu jkunu minuri. F'każijiet bħal dawn, tista' jitlob li jitwettqu testijiet ġodda u tinforma lill-manifattur jew lill-aġent tiegħu skont dan. Jekk dawk it-testijiet jkunu sodisfaċenti, l-awtorità tal-approvazzjoni tat-tip għandha toħroġ ċertifikat tal-approvazzjoni tat-tip rivedut li jkun fih numru li jirreferi għal estensjoni mogħtija. Iċ-ċertifikat tal-approvazzjoni tat-tip għandu jsemmi r-raġuni għall-estensjoni u d-data tal-ħruġ tiegħu.

3. L-indiċi għall-pakkett ta' informazzjoni għandu jindika d-data tal-aktar estensjoni jew reviżjoni reċenti tal-approvazzjoni tat-tip, jew id-data tal-aktar konsolidazzjoni reċenti tal-verżjoni aġġornata tal-approvazzjoni tat-tip.

4. Approvazzjoni tat-tip ġdida għandha tkun meħtieġa meta l-modifiki mitluba lill-approvazzjoni tat-tip tat-takografu jew il-komponenti tiegħu jwasslu għall-ħruġ ta' ċertifikat ġdid tas-sigurtà jew tal-interoperabilità.

Artikolu 6

Dħul fis-seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

Għandu japplika mit-2 ta' Marzu 2016.

Madankollu, l-Annessi għandhom japplikaw mit-2 ta' Marzu 2019 bl-eċċezzjoni tal-Appendiċi 16 li għandhom japplikaw mit-2 ta' Marzu 2016.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









ANNESS I C

Rekwiżiti għall-kostruzzjoni, l-ittestjar, l-istallazzjoni u l-ispezzjoni

INTRODUZZJONI 1 DEFINIZZJONIJIET 2 KARATTERISTIKI ĠENERALI U FUNZJONIJIET TAL-APPARAT TAR-REKORDJAR 2.1 Il-karatteristiki ġenerali 2.2 Funzjonijiet 2.3 Modalitajiet tat-tħaddim 2.4 Sigurtà 3 REKWIŻITI DWAR IL-BINI U L-FUNZJONAMENT TAL-APPARAT TAR-REKORDJAR 3.1 Monitoraġġ tad-dħul u t-tneħħija tal-kards 3.2 Kejl tal-veloċità, tal-pożizzjoni u tad-distanza 3.2.1 Kejl tad-distanza vvjaġġata 3.2.2 Kejl tal-veloċità 3.2.3 Kejl tal-pożizzjoni 3.3 Kejl tal-ħin 3.4 Monitoraġġ tal-attivitajiet tas-sewwieq 3.5 Monitoraġġ tal-istatus tas-sewqan 3.6 L-entrati tas-sewwieqa 3.6.1 Entrati ta' postijiet fejn jibdew u/jew jispiċċaw il-perjodi tax-xogħol ta' kuljum 3.6.2 Entrati manwali tal-attivitajiet tas-sewwieq u kunsens tas-sewwieq għall-interfaċċa tal-ITS 3.6.3 Entrati għal kondizzjonijiet speċifiċi 3.7 Ġestjoni tal-locks tal-kumpanija 3.8 Monitoraġġ tal-attivitajiet ta' kontroll 3.9 Detezzjoni ta' eventi u/jew ħsarat 3.9.1 Event ta' “inserzjoni ta' kard mhux valida” 3.9.2 Event ta' “konflitt tal-kards” 3.9.3 Event “ta' trikkib tal-ħin” 3.9.4 Event “ta' sewqan mingħajr il-kard xierqa” 3.9.5 Event “inserzjoni tal-kard waqt is-sewqan” 3.9.6 Event “l-aħħar sessjoni tal-kard ma ngħalqitx b'mod korrett” 3.9.7 Event “veloċità eċċessiva” 3.9.8 Event “ta' interruzzjoni tal-provvista tal-elettriku” 3.9.9 Event ta' “Żball fil-komunikazzjoni mal-faċilità ta' komunikazzjoni remota” 3.9.10 Event ta' “Nuqqas ta' informazzjoni dwar il-pożizzjoni mir-riċevitur tal-GNSS” 3.9.11 Event ta' “Żball ta' komunikazzjoni ma' faċilità esterna tal-GNSS” 3.9.12 Event ta' “Żball fid-dejta tal-moviment” 3.9.13 Event ta' “Kunflitt fil-moviment tal-vettura” 3.9.14. Event ta' “Tentattiv ta' ksur tas-sigurtà” 3.9.15 Event ta' “Kunflitt tal-ħin” 3.9.16. Ħsara tal-“Kard” 3.9.17 Ħsara fl-“apparat tar-rekordjar” 3.10 Testijiet integrati u testijiet awtodijanjostiċi 3.11 Qari mill-memorja tad-dejta 3.12 Rekordjar u ħżin fil-memorja tad-dejta 3.12.1 Dejta tal-identifikazzjoni tal-apparat 3.12.1.1 Dejta tal-identifikazzjoni tal-unità tal-vettura 3.12.1.2 Dejta tal-identifikazzjoni tas-sensor tal-moviment 3.12.1.3 Dejta tal-identifikazzjoni tas-Sistemi Globali għan-Navigazzjoni bis-Satellita 3.12.2 Kjavi u Ċertifikati 3.12.3 Dejta dwar l-inserzjoni u t-tneħħija tal-kards tas-sewwieqa jew tal-workshops 3.12.4 Dejta tal-attività tas-sewwieq 3.12.5 Postijiet u pożizzjonijiet fejn jibdew il-perjodi tax-xogħol ta' kuljum jibdew, jintemmu, u/jew fejn jintlaħaq ħin ta' sewqan kontinwu ta' 3 sigħat 3.12.6 Dejta tal-odometru 3.12.7 Dejta ddettaljata tal-veloċità 3.12.8 Dejta tal-eventi 3.12.9 Dejta tal-ħsarat 3.12.10 Dejta tal-kalibrazzjoni 3.12.11 Dejta tal-aġġustament tal-ħin 3.12.12 Dejta tal-attività tal-kontroll 3.12.13 Dejta tal-locks tal-kumpanija 3.12.14 Dejta dwar l-attività ta' tniżżil 3.12.15 Dejta tal-kondizzjonijiet speċifiki 3.12.16 Dejta tal-kard tat-takografu 3.13 Qari minn kards tat-takografu 3.14 Rekordjar u ħżin fuq kards tat-takografu 3.14.1 Rekordjar u ħżin fuq kards tat-takografu tal-ewwel ġenerazzjoni 3.14.2 Rekordjar u ħżin fuq kards tat-takografu tat-tieni ġenerazzjoni 3.15 Display 3.15.1 Display predefinita 3.15.2 Display ta' twissija 3.15.3 L-aċċess tal-menu 3.15.4 Displays oħra 3.16 L-istampar 3.17 Twissijiet 3.18 Tniżżil ta' dejta għal fuq medja esterna 3.19 komunikazzjoni remota għal kontrolli mmirati mal-ġenb tat-triq, 3.20 Id-dejta maħruġa lil apparat esterni addizzjonali 3.21 Kalibrazzjoni 3.22 Kontroll tal-kalibrazzjoni mal-ġenb tat-triq 3.23 L-aġġustament tal-ħin 3.24 Karatteristiki tal-prestazzjoni 3.25 Materjali 3.26 Marki 4 REKWIŻITI TAL-KOSTRUZZJONI U FUNZJONALI GĦALL-KARDS TAT-TAKOGRAFU 4.1 Dejta viżibbli 4.2 Sigurtà 4.3 L-Istandards 4.4 Speċifikazzjonijiet ambjentali u elettriċi 4.5 Ħżin ta' dejta 4.5.1 Fajls elementari għall-identifikazzjoni u l-ġestjoni tal-kard 4.5.2 L-identifikazzjoni tal-kard tal-IC 4.5.2.1 L-identifikazzjoni taċ-ċippa 4.5.2.2 DIR (preżenti biss f'kards tat-takografu tat-tieni ġenerazzjoni) 4.5.2.3 Informazzjoni ATR (kondizzjonali, preżenti biss f'kards tat-takografu tat-tieni ġenerazzjoni) 4.5.2.4 Informazzjoni ta' tul estiż (kondizzjonali, preżenti biss f'kards tat-takografu tat-tieni ġenerazzjoni) 4.5.3 Kard tas-sewwieq 4.5.3.1 L-applikazzjoni tat-takografu (aċċessibbli għall-unitajiet tal-vetturi tal-ewwel u tat-tieni ġenerazzjoni) 4.5.3.1.1 L-identifikazzjoni tal-applikazzjoni 4.5.3.1.2 Kjavi u Ċertifikati 4.5.3.1.3 L-identifikazzjoni tal-kard 4.5.3.1.4 L-identifikazzjoni tad-detentur tal-kard 4.5.3.1.5 Tniżżil tal-kard 4.5.3.1.6 Informazzjoni tal-liċenzja tas-sewqan 4.5.3.1.7 Dejta tal-eventi 4.5.3.1.8 Dejta tal-ħsarat 4.5.3.1.9 Dejta tal-attività tas-sewwieq 4.5.3.1.10 Dejta użata tal-vetturi 4.5.3.1.11 Postijiet fejn perjodi tax-xogħol ta' kuljum jibdew u/jew jispiċċaw 4.5.3.1.12 Dejta tas-sessjoni tal-kard 4.5.3.1.13 Dejta tal-attività tal-kontroll 4.5.3.1.14 Dejta tal-kondizzjonijiet speċifiki 4.5.3.2 Applikazzjoni tat-takografu tat-2 ġenerazzjoni (mhux aċċessibbli għal unità tal-vettura tat-tieni ġenerazzjoni) 4.5.3.2.1 L-identifikazzjoni tal-applikazzjoni 4.5.3.2.2 Kjavi u Ċertifikati 4.5.3.2.3 L-identifikazzjoni tal-kard 4.5.3.2.4 L-identifikazzjoni tad-detentur tal-kard 4.5.3.2.5 Tniżżil tal-kard 4.5.3.2.6 Informazzjoni tal-liċenzja tas-sewqan 4.5.3.2.7 Dejta tal-eventi 4.5.3.2.8 Dejta tal-ħsarat 4.5.3.2.9 Dejta tal-attività tas-sewwieq 4.5.3.2.10 Dejta użata tal-vetturi 4.5.3.2.11 Postijiet fejn jibdew u/jew jispiċċaw il-perjodi tax-xogħol ta' kuljum 4.5.3.2.12 Dejta tas-sessjoni tal-kard 4.5.3.2.13 Dejta tal-attività tal-kontroll 4.5.3.2.14 Dejta tal-kondizzjonijiet speċifiki 4.5.3.2.15 Dejta użata tal-unitajiet tal-vettura 4.5.3.2.16 Dejta dwar il-postijiet għal tliet sigħat ta' sewqan kontinwu 4.5.4 Kard tal-workshop 4.5.4.1 L-applikazzjoni tat-takografu (aċċessibbli għall-unitajiet tal-vetturi tal-ewwel u tat-tieni ġenerazzjoni) 4.5.4.1.1 L-identifikazzjoni tal-applikazzjoni 4.5.4.1.2 Kjavi u Ċertifikati 4.5.4.1.3 L-identifikazzjoni tal-kard 4.5.4.1.4 L-identifikazzjoni tad-detentur tal-kard 4.5.4.1.5 Tniżżil tal-kard 4.5.4.1.6 Dejta tal-kalibrazzjoni u tal-aġġustament tal-ħin 4.5.4.1.7 Dejta tal-eventi jew ħsarat 4.5.4.1.8 Dejta tal-attività tas-sewwieq 4.5.4.1.9 Dejta użata tal-vetturi 4.5.4.1.10 Dejta tal-bidu u/jew tat-tmiem tal-perjodi tax-xogħol ta' kuljum 4.5.4.1.11 Dejta tas-sessjoni tal-kard 4.5.4.1.12 Dejta tal-attività tal-kontroll 4.5.4.1.13 Dejta tal-kondizzjonijiet speċifiki 4.5.4.2 Applikazzjoni tat-takografu tat-2 Ġenerazzjoni (mhux aċċessibbli għal unità tal-vettura tat-tieni ġenerazzjoni) 4.5.4.2.1 L-identifikazzjoni tal-applikazzjoni 4.5.4.2.2 Kjavi u Ċertifikati 4.5.4.2.3 L-identifikazzjoni tal-kard 4.5.4.2.4 L-identifikazzjoni tad-detentur tal-kard 4.5.4.2.5 Tniżżil tal-kard 4.5.4.2.6 Dejta tal-kalibrazzjoni u tal-aġġustament tal-ħin 4.5.4.2.7 Dejta tal-eventi jew ħsarat 4.5.4.2.8 Dejta tal-attività tas-sewwieq 4.5.4.2.9 Dejta użata tal-vetturi 4.5.4.2.10 Dejta tal-bidu u/jew tat-tmiem tal-perjodi tax-xogħol ta' kuljum 4.5.4.2.11 Dejta tas-sessjoni tal-kard 4.5.4.2.12 Dejta tal-attività tal-kontroll 4.5.4.2.13 Dejta użata tal-unitajiet tal-vettura 4.5.4.2.14 Dejta dwar il-postijiet għal tliet sigħat ta' sewqan kontinwu 4.5.4.2.15 Dejta tal-kondizzjonijiet speċifiki 4.5.5 Kard ta' kontroll 4.5.5.1 L-applikazzjoni tat-takografu (aċċessibbli għall-unitajiet tal-vetturi tal-ewwel u tat-tieni ġenerazzjoni) 4.5.5.1.1 L-identifikazzjoni tal-applikazzjoni 4.5.5.1.2 Kjavi u Ċertifikati 4.5.5.1.3 L-identifikazzjoni tal-kard 4.5.5.1.4 L-identifikazzjoni tad-detentur tal-kard 4.5.5.1.5 Dejta tal-attività tal-kontroll 4.5.5.2 Applikazzjoni tat-takografu tat-2 Ġenerazzjoni (mhux aċċessibbli għal unità tal-vettura tat-tieni ġenerazzjoni) 4.5.5.2.1 L-identifikazzjoni tal-applikazzjoni 4.5.5.2.2 Kjavi u Ċertifikati 4.5.5.2.3 L-identifikazzjoni tal-kard 4.5.5.2.4 L-identifikazzjoni tad-detentur tal-kard 4.5.5.2.5 Dejta tal-attività tal-kontroll 4.5.6 Kard tal-kumpanija 4.5.6.1 L-applikazzjoni tat-takografu (aċċessibbli għall-unitajiet tal-vetturi tal-ewwel u tat-tieni ġenerazzjoni) 4.5.6.1.1 L-identifikazzjoni tal-applikazzjoni 4.5.6.1.2 Kjavi u Ċertifikati 4.5.6.1.3 L-identifikazzjoni tal-kard 4.5.6.1.4 L-identifikazzjoni tad-detentur tal-kard 4.5.6.1.5 Dejta tal-attività tal-kumpanija 4.5.6.2 Applikazzjoni tat-takografu tat-2 Ġenerazzjoni (mhux aċċessibbli għal unità tal-vettura tat-tieni ġenerazzjoni) 4.5.6.2.1 L-identifikazzjoni tal-applikazzjoni 4.5.6.2.2 Kjavi u Ċertifikati 4.5.6.2.3 L-identifikazzjoni tal-kard 4.5.6.2.4 L-identifikazzjoni tad-detentur tal-kard 4.5.6.2.5 Dejta tal-attività tal-kumpanija 5 INSTALLAZZJONI TA' APPARAT TA' REKORDJAR 5.1 Installazzjoni 5.2 Plakka tal-istallazzjoni 5.3 Is-siġillar 6 IĊĊEKKJAR, SPEZZJONIJIET U TISWIJIET 6.1 Approvazzjoni tal-fitters, tal-workshops u tal-manifatturi tal-vetturi 6.2 Iċċekkjar ta' strumenti ġodda jew imsewwija 6.3 Spezzjoni ta' istallazzjoni 6.4 Spezzjonijiet perjodiċi 6.5 Kejl tal-iżbalji 6.6 Tiswijiet 7 ĦRUĠ TAL-KARD 8 L-APPROVAZZJONI TAT-TIP TAL-APPARAT TAR-REKORDJAR U TAL-KARDS TAT-TAKOGRAFU 8.1 Punti ġenerali 8.2 Ċertifikat tas-sigurtà 8.3 Ċertifikat funzjonali 8.4 Ċertifikat tal-interoperabilità 8.5 Ċertifikat tal-approvazzjoni tat-tip 8.6 Proċedura eċċezzjonali: l-ewwel ċertifikati tal-interoperabilità għall-apparati tar-rekordjar u tal-kards tat-takografu tat-2 ġenerazzjoni

INTRODUZZJONI

Is-sistema tat-takografi diġitali tal-ewwel ġenerazzjoni ilha taħdem mill-1 ta' Mejju 2006. Tista' tintuża sa tmiem il-perjodu ta' utilità tagħha għat-trasport domestiku. Għat-trasport internazzjonali, minflok, 15-il sena wara d-dħul fis-seħħ ta' dan ir-Regolament tal-Kummissjoni, il-vetturi kollha għandhom ikunu mgħammra b'takografu intelliġenti konformi tat-tieni ġenerazzjoni, imdaħħal b'dan ir-Regolament.

Dan l-Anness fih ir-rekwiżiti għall-apparat tar-rekordjar u għall-kards tat-takografu. Mid-data tal-introduzzjoni, meta l-vetturi jiġu rreġistrati għall-ewwel darba, għandu jiġi installat fihom l-apparat tar-rekordjar tat-tieni ġenerazzjoni u għandhom jinħarġu kards tat-takografu tat-tieni ġenerazzjoni.

Sabiex tiġi ffaċilitata l-introduzzjoni bla xkiel tas-sistema takografika tat-tieni ġenerazzjoni,

— il-kards tat-takografu tat-tieni ġenerazzjoni għandhom ikunu ddisinjati biex jintużaw ukoll f'unitajiet tal-vetturi tal-ewwel ġenerazzjoni.

— Fid-data tal-introduzzjoni m'għandhomx isiru rikjesti biex kards tat-takografu validi tal-ewwel ġenerazzjoni jiġu ssostitwiti.

Dan jippermetti li s-sewwieqa jżommu l-kard unika tagħhom u magħha jużaw iż-żewġ sistemi.

Madankollu, l-apparat ta' rekordjar tat-tieni ġenerazzjoni għand jiġi kkalibrat biss bl-użu ta' kards tal-workshop tat-tieni ġenerazzjoni.

Dan l-Anness fih ir-rekwiżiti kollha relatati mal-interoperabbiltà bejn is-sistemi tat-takografu tal-ewwel u tat-tieni ġenerazzjoni.

L-Appendiċi 15 fih aktar dettalji dwar kif għandha titmexxa l-koeżistenza taż-żewġ sistemi.

Lista ta' Appendiċijiet App 1: DIZZJUNARJU TAD-DEJTA App 2: SPEĊIFIKAZZJONI TAL-KARDS TAT-TAKOGRAFU App 3: PITTOGRAMMI App 4: PRINTOUTS App 5: DISPLAY App 6: KONNETTUR TA' QUDDIEM GĦALL-KALIBRAZZJONI U TNIŻŻIL App 7: PROTOKOLLI GĦAT-TNIŻŻIL TAD-DEJTA App 8: PROTOKOLL GĦALL-KALIBRAZZJONI App 9: APPROVAZZJONI TAT-TIP U LISTA TA' TESTIJIET MINIMI MITLUBA App 10: REKWIŻITI TAS-SIGURTÀ App 11: MEKKANIŻMI TA' SIGURTÀ KOMUNI App 12: LOKALIZZAZZJONI BBAŻATA FUQ IS-SISTEMA GLOBALI TA' NAVIGAZZJONI BIS-SATELLITA (GNSS) App 13: INTERFAĊĊA ITS App 14: FUNZJONI TA' KOMUNIKAZZJONI REMOTA App 15: MIGRAZZJONI: IL-ĠESTJONI TAL-KOEŻISTENZA BEJN ĠENERAZZJONIJIET DIFFERENTI TAL-APPARAT App 16: ADAPTER GĦAL VETTURI TAL-KATEGORIJA M1 U N1

1 DEFINIZZJONIJIET

F'dan l-Anness:

a) “attivazzjoni” tfisser: il-fażi li fiha t-takografu jsir kompletament operattiv u jimplimenta l-funzjonijiet kollha, inklużi l-funzjonijiet ta' sigurtà, permezz tal-użu ta' kard tal-workshop;

b) “awtentikazzjoni” tfisser: funzjoni maħsuba biex tistabbilixxi u tivverifika l-identità;

c) “awtentiċità” tfisser: il-propjetà li xi informazzjoni ġejja minn entità li l-identità tagħha tista' tiġi vverifikata;

d) “test integrat (built-in-test — BIT)” tfisser: testijiet li jsiru fuq talba, mibdija mill-operatur jew minn apparat estern;

e) “jum kalendarju” tfisser: jum li jibda minn 00.00 u jintemm f'24.00. Il-jiem kalendarji kollha jikkonċernaw il-ħin UTC (il-Ħin Universali Kkoordinat);

f) “kalibrazzjoni” ta' takografu intelliġenti tfisser: l-aġġornament jew il-konferma tal-parametri tal-vettura li għandhom jinżammu fil-memorja tad-dejta. Il-parametri tal-vettura jinkludu l-identifikazzjoni tal-vettura (il-VIN, VRN u l-Istat Membru li qed jirreġistraha) u l-karatteristiki tal-vettura (w, k, l, id-daqs tat-tajer, is-setting tal-limitatur tal-veloċità (jekk japplika), il-ħin attwali tal-UTC, il-valur attwali tal-odometru); matul il-kalibrazzjoni tal-apparat tar-rekordjar, it-tipi u l-identifikaturi rilevanti kollha tas-siġilli rilevanti għall-approvazzjoni tat-tip li jkunu mwaħħlin għandhom jinħażnu wkoll fil-memorja tad-dejta; kull aġġornament jew konferma tal-ħin UTC biss għandu jkun ikkunsidrat bħala aġġustament tal-ħin u mhux bħala kalibrazzjoni, sakemm ma jkunx jikkontradixxi r-Rekwiżit 409. il-kalibrazzjoni ta' apparat tar-rekordjar tesiġi l-użu ta' kard tal-workshop;

g) “numru tal-kard” tfisser: numru ta' 16-il karattru alfa-numeriku li jidentifika b'mod uniku kard tat-takografu fi Stat Membru. In-numru tal-kard jinkludi indiċi konsekuttiv tal-kard (jekk japplika), indiċi għas-sostituzzjoni tal-kard u indiċi għat-tiġdid tal-kard; il-kard għalhekk tiġi identifikata b'mod uniku permezz tal-kodiċi tal-Istat Membru tal-ħruġ u n-numru tal-kard;

h) “indiċi konsekuttiv tal-kard” tfisser: l-14-il karattru alfanumeriku tan-numru tal-kard li jintuża biex jintgħarfu l-kards differenti maħruġa lill-istess kumpanija, workshop jew awtorità ta' kontroll intitolata li jinħarġulha diversi kards tat-takografu. Il-kumpanija, workshop jew awtorità ta' kontroll huma identifikati b'mod uniku permezz tal-ewwel 13-il karattru tan-numru tal-kard;

i) “indiċi għat-tiġdid tal-kard” tfisser: is-16-il karattru alfanumeriku tan-numru tal-kard li jiżdied kull darba li l-kard tat-takografu tiġġedded;

j) “indiċi għas-sostituzzjoni tal-kard” tfisser: il-15-il karattru alfanumeriku tan-numru tal-kard li jiżdied kull darba li l-kard tat-takografu tiġi ssostitwita;

k) “koeffiċjent karatteristiku tal-vettura” tfisser: il-karatteristika numerika li tagħti l-valur tas-sinjal tal-output maħruġ mill-parti tal-vettura li jorbotha mal-apparat tar-rekordjar (ix-xaft jew fus ħiereġ mill-gearbox) waqt li l-vettura tivvjaġġa distanza ta' kilometru wieħed taħt kondizzjonijiet standard tat-test, kif definit skont ir-rekwiżit 414. Il-koeffiċjent karatteristiku huwa espress f'impulsi kull kilometru (w=…imp/km);

l) “kard tal-kumpanija” tfisser: kard tat-takografu maħruġa mill-awtoritajiet ta' Stat Membru lil impriża tat-trasport li teħtieġ li topera vetturi attrezzati b'takografu, li tidentifika l-impriża tat-trasport u tippermetti l-wiri, it-tniżżil u l-istampar tad-dejta, maħżuna fit-takografu, li jkun ġie llokkjat b'mod sikur minn dik l-impriża tat-trasport;

m) “kostant tal-apparat tar-rekordjar” tfisser: il-karatteristika numerika li tagħti valur lis-sinjal tal-input meħtieġ biex juri u jirreġistra distanza vvjaġġata ta' kilometru; dan il-kostant għandu jkun espress f'impulsi kull kilometru (k =…imp/km);

n) “il-ħin ta' sewqan kontinwu” huwa kkalkulat fl-apparat tar-rekordjar bħala ( 7 ): il-ħin ta' sewqan kontinwu jiġi kkalkulat bħala l-ħinijiet kurrenti ta' sewqan akkumulati ta' sewwieq partikolari, mill-aħħar perjodu ta' DISPONIBBILITÀ jew BREJK/MISTRIEĦ jew MHUX MAGĦRUF ( 8 ) tiegħu ta' 45 minuta jew iżjed (dan il-perjodu jista' jkun inqasam skont ir-Regolament (KE) Nru 561/2006 tal-Parlament Ewropew u tal-Kunsill ( 9 )). Il-kalkoli involuti jqisu, kif xieraq, attivitajiet imgħoddija maħżuna fuq il-kard tas-sewwieq. Meta s-sewwieq ma jkunx daħħal il-kard tiegħu, il-kalkoli involuti huma bbażati fuq ir-rekords tal-memorja tad-dejta relatata mal-perjodu kurrenti meta l-ebda kard ma ddaħħlet u ntrabtet mal-islott rilevanti;

o) “kard ta' kontroll” tfisser: kard tat-takografu maħruġa mill-awtoritajiet ta' Stat Membru lil awtorità tal-kontroll nazzjonali kompetenti li tidentifika l-korp tal-kontroll u, b'mod fakultattiv, l-uffiċjal tal-kontroll, u li tippermetti aċċess għad-dejta maħżuna fil-memorja tad-dejta jew fil-kards tas-sewwieq u, b'mod fakultattiv, fil-kards tal-workshop għall-qari, l-istampar u/jew it-tniżżil; Għandha wkoll tagħti aċċess għall-funzjoni tal-kontroll tal-kalibrazzjoni mal-ġenb tat-triq u għad-dejta fl-apparat għall-qari tal-komunikazzjonijiet dwar id-detezzjoni remota bikrija.

p) “il-ħin ta' mistrieħ kumulattiv” jiġi kkalkulat fl-apparat tar-rekordjar bħala (9) : il-ħin ta' mistrieħ kumulattiv huwa kkalkulat bħala l-ħinijiet kurrenti akkumulati ta' DISPONIBBILTÀ jew BREJK/MISTRIEĦ jew MHUX MAGĦRUF (9) ta' 15-il minuta jew iżjed ta' sewwieq partikolari mit-tmiem tal-aħħar perjodu ta' 45 minuta jew iktar ta' DISPONIBBILTÀ jew BREJK/MISTRIEĦ jew MHUX MAGĦRUF (9) (dan il-perjodu jista' jkun inqasam skont ir-Regolament (KE) Nru 561/2006). Il-kalkoli involuti jqisu, kif xieraq, attivitajiet imgħoddija maħżuna fuq il-kard tas-sewwieq. Perjodi mhux magħrufa ta' dewmien negattiv (bidu ta' perjodu mhux magħruf > tmiem il-perjodu mhux magħruf) minħabba trikkib ta' ħinijiet bejn żewġ apparati differenti tar-rekordjar, ma jitqisux għall-finijiet tal-kalkolu. Meta s-sewwieq ma jkunx daħħal il-kard tiegħu, il-kalkoli involuti huma bbażati fuq ir-rekords tal-memorja tad-dejta relatata mal-perjodu kurrenti meta l-ebda kard ma ddaħħlet u ntrabtet mal-islott rilevanti

q) “memorja tad-dejta” tfisser: apparat ta' ħżin ta' dejta elettroniku integrat fil-apparat tar-rekordjar;

r) “firma diġitali” tfisser: dejta mehmuża ma', jew trasformazzjoni kriptografika ta', blokka ta' dejta li tippermetti lil min jirċievi l-blokka tad-dejta japprova l-awtentiċità u l-integrità tal-blokk tad-dejta;

s) “tniżżil” tfisser: l-ikkopjar, flimkien mal-firma diġitali, ta' parti minn, jew sett sħiħ ta' fajls tad-dejta rreġistrati fil-memorja tad-dejta tal-unità tal-vettura jew fil-memorja ta' kard tat-takografu, bil-kundizzjoni li dan il-proċess ma jibdilx jew iħassar xi dejta maħżuna; Il-manifatturi tal-unitajiet tat-takografi intelliġenti tal-vetturi u l-manifatturi tal-apparat iddisinjat u maħsub għat-tniżżil ta' fajls tad-dejta, għandhom jieħdu l-passi kollha raġonevoli biex jiżguraw li t-tniżżil ta' dejta bħal din ikun jista' jsir malajr kemm jista' jkun mill-intrapriżi tat-trasport jew mis-sewwieqa. It-tniżżil tal-fajl iddettaljat tal-veloċità mhux bilfors ikun meħtieġ biex tkun stabbilita l-konformità mar-Regolament (KE) Nru 561/2006, imma jista' jintuża għal raġunijiet oħrajn, bħal fl-investigazzjoni dwar xi inċident.

t) “kard tas-sewwieq” tfisser: kard tat-takografu, maħruġa mill-awtoritajiet ta' Stat Membru lil sewwieq partikolari, li tidentifika s-sewwieq u tippermetti l-ħżin tad-dejta dwar l-attività tas-sewwieq;

u) “ċirkonferenza effettiva tar-roti” tfisser: il-medja tad-distanzi vjaġġati minn kull rota li tmexxi l-vettura (roti ta' propulsjoni) matul dawra sħiħa. Il-kejl ta' dawn id-distanzi għandu jsir f'kondizzjonijiet ta' ttestjar standard kif definit fir-rekwiżit 414 u huwa espress fil-forma “l =… mm”. Il-manifatturi tal-vetturi jistgħu jibdlu l-kejl ta' dawn id-distanzi b'kalkolu teoretiku li jqis id-distribuzzjoni tat-toqol fuq il-fusien, bil-vettura mhux mgħobbija f'sitwazzjoni ta' operazzjoni normali ( 10 ). Il-metodi għall-kalkoli teoretiċi bħal dawn huma soġġetti għall-approvazzjoni minn awtorità kompetenti tal-Istati Membri u jistgħu jseħħu biss qabel l-attivazzjoni tat-takografu.

v) “event” tfisser: operazzjoni anormali li nqabdet mit-takografu intelliġenti li tista' tirriżulta minn tentattiv ta' frodi;

w) “faċilità tal-GNSS esterna” tfisser: faċilità li fiha r-riċevitur tal-GNSS meta l-unità tal-vettura ma tkunx unità waħda, kif ukoll komponenti oħrajn meħtieġa għall-protezzjoni tal-komunikazzjoni ta' dejta dwar il-pożizzjoni lill-bqija tal-unità tal-vettura;

x) “ħsara” tfisser: operazzjoni anormali mikxufa mit-takografu intelliġenti li tista' tirriżulta minn ħsara jew falliment tal-apparat;

y) “riċevitur GNSS” tfisser: apparat elettroniku li jirċievi u jipproċessa s-sinjali diġitali minn Sistema Globali ta' Navigazzjoni bis-Satellita (GNSS, bl-Ingliż) waħda jew aktar sabiex jipprovdi informazzjoni marbuta mal-pożizzjoni, il-veloċità u l-ħin.

z) “stallazzjoni” tfisser: l-armar ta' takografu f'vettura;

aa) “interoperabbiltà” tfisser: il-kapaċità tas-sistemi u tal-proċessi kummerċjali sottostanti li jgħaddu d-dejta lil xulxin u jaqsmu l-informazzjoni bejniethom;

bb) “interfaċċa” tfisser: faċilità bejn sistema u oħra li tipprovdi l-mezz li bih dawn jistgħu jikkollegaw ma' xulxin u jinteraġixxu bejniethom;

cc) “pożizzjoni” tfisser: koordinati ġeografiċi tal-vettura f'mument partikolari;

dd) “sensor tal-moviment” tfisser: parti mit-takografu li tipprovdi sinjal rappreżentattiv tal-veloċità tal-vettura u/jew id-distanza vvjaġġata;

ee) “kard mhux valida” tfisser: kard li ntgħarfet bħala difettuża, jew li l-awtentikazzjoni inizjali tagħha falliet, jew li l-bidu tad-data tal-validità tagħha għadha ma ntlaħqitx, jew li d-data tal-iskadenza tagħha għaddiet;

ff) “standard miftuħ” tfisser: standard li jidher f'dokument ta' speċifikazzjoni ta' standard, disponibbli mingħajr ħlas jew bi prezz nominali li jista' jiġi kkopjat, imqassam jew użat b'xejn inkella bi prezz nominali.

gg) “barra mill-ambitu” tfisser: meta l-użu tal-apparat tar-rekordjar ma jkunx meħtieġ, skont id-disposizzjonijiet tar-Regolament tal-Kunsill (KEE) Nru 561/2006.

hh) “sewqan b'veloċità eċċessiva” tfisser: il-qbiż tal-veloċità awtorizzata tal-vettura, definit bħal kull perjodu ta' iktar minn 60 sekonda li fih il-veloċità tal-vettura taqbeż il-limitu indikat fl-apparat tal-limitazzjoni tal-veloċità stipulat fid-Direttiva tal-Kunsill 92/6/KEE ( 11 ), kif emendata l-aħħar;

ii) “spezzjoni perjodika” tfisser: sett ta' operazzjonijiet imwettqa biex ikun ivverifikat li t-takografu jaħdem tajjeb, li s-settings tiegħu jikkorrispondu mal-parametri tal-vettura, u li mat-takografu ma hemm imwaħħal ebda apparat ta' manipulazzjoni;

jj) “printer” tfisser: komponent tal-apparat tar-rekordjar li jipprovdi riproduzzjoni stampata tad-dejta maħżuna;

kk) “komunikazzjoni ta' detezzjoni remota bikrija” tfisser: Komunikazzjoni bejn il-faċilità għall-komunikazzjoni dwar id-detezzjoni remota bikrija u l-apparat għall-qari tal-komunikazzjonijiet dwar id-detezzjoni remota bikrija matul il-kontrolli mmirati mal-ġenb tat-triq bil-għan li jiġu identifikati b'mod remot, każijiet possibbli ta' manipulazzjoni jew użu ħażin tal-apparat ta' rekordjar;

ll) “faċilità tal-komunikazzjoni remota” tfisser: l-apparat tal-unità tal-vettura li jintuża biex isiru l-kontrolli mmirati mal-ġenb tat-triq;

mm) “apparat għall-qari tal-komunikazzjonijiet dwar id-detezzjoni remota bikrija” tfisser: Is-sistema użata mill-uffiċjali tal-kontroll għal kontrolli mmirati mal-ġenb tat-triq.

nn) “tiġdid” tfisser: il-ħruġ ta' kard tat-takografu ġdida meta l-kard eżistenti tilħaq id-data tal-iskadenza tagħha, jew meta tingħata lura lill-awtorità emittenti minħabba li ma baqgħetx taħdem sewwa. It-tiġdid dejjem ikun ifisser b'ċertezza li żewġ kards validi ma jeżistux fl-istess ħin.

oo) “tiswija” tfisser: kull tiswija ta' sensor tal-moviment jew ta' unità ta' vettura jew ta' cable li teħtieġ l-iskonnessjoni tal-provvista tal-elettriku tagħha, jew l-iskonnessjoni tagħha minn komponenti oħra tat-takografu, jew il-ftuħ tas-sensor tal-moviment jew tal-unità tal-vettura;

pp) “sostituzzjoni tal-kard” tfisser: il-ħruġ ta' kard tat-takografu li tissostitwixxi kard eżistenti, li ġiet iddikjarata bħala mitlufa, misruqa jew li qed taħdem ħażin u li ma ngħatatx lura lill-awtorità emittenti. F'każ ta' sostituzzjoni dejjem hemm ir-riskju li żewġ kards validi jistgħu jeżistu fl-istess ħin;

qq) “ċertifikazzjoni tas-sigurtà” tfisser: proċess sabiex ikun iċċertifikat, minn entità taċ-ċertifikazzjoni tal-Kriterji Komuni, li l-apparat tar-rekordjar (jew komponent) jew il-kard tat-takografu li qed jiġu investigati jissodisfaw ir-rekwiżiti tas-sigurtà definiti fil-Profili ta' Protezzjoni rilevanti;

rr) “test awtodijanjostiku” tfisser: testijiet magħmula f'intervalli regolari u awtomatikament mill-apparat tar-rekordjar sabiex jinsabu l-ħsarat;

ss) “kejl tal-ħin” tfisser: reġistru diġitali permanenti tad-data u l-ħin universali kkoordinat (UTC);

tt) “aġġustament tal-ħin” tfisser: aġġustament awtomatiku tal-ħin attwali f'intervalli regolari u b'tolleranza massima ta' minuta, jew aġġustament magħmul waqt kalibrazzjoni;

uu) “id-daqs tat-tajer” tfisser: id-deżinjazzjoni tad-dimensjonijiet tat-tajers (roti motorizzati esterni) skond id-Direttiva tal-Kunsill 92/23/KEE ( 12 ), kif emendata l-aħħar;

vv) “identifikazzjoni tal-vettura” tfisser: numri li jiddentifikaw il-vettura: in-numru tar-reġistrazzjoni tal-vettura (VRN) bl-indikazzjoni tal-Istat Membru tar-reġistrazzjoni u n-numru tal-identifikazzjoni tal-vettura (VIN) ( 13 );

ww) għall-finijiet tal-kalkoli, fl-apparat tar-rekordjar, “ġimgħa”tfisser: il-perjodu bejn 00:00 UTC nhar ta' Tnejn u 24:00 UTC nhar ta' Ħadd;

xx) “kard tal-workshop” tfisser: kard tat-takografu maħruġa mill-awtoritajiet ta' Stat Membru lil persunal magħżul ta' manifattur tat-takografi, fitter, manifattur tal-vetturi jew workshop approvata minn dak l-Istat Membru li tidentifika lid-detentur tal-kard u tippermetti l-ittestjar, il-kalibrazzjoni u l-attivazzjoni tat-takografi u/jew it-tniżżil tad-dejta minnhom;

yy) “adapter” tfisser: Apparat, li jipprovdi sinjal permanentament rappreżentattiv tal-veloċità tal-vettura u/jew id-distanza vvjaġġata, għajr dak użat għad-detezzjoni tal-moviment indipendenti, u li huwa: — installat u użat biss fil-vetturi tat-tip M1 u N1 (kif definiti fl-Anness II tad-Direttiva 2007/46/KE tal-Parlament Ewropew u tal-Kunsill ( 14 ), kif emendata l-aħħar) li ddaħħlu fis-servizz mill-1 ta' Mejju 2006 'l hawn — installat fejn mhuwiex mekkanikament possibbli li jkun installat kwalunkwe tip ieħor ta' sensor eżistenti li minn kull aspett ieħor huwa konformi mad-dispożizzjonijiet ta' dan l-Anness u l-Appendiċijiet 1 sa 15 tiegħu, — installat bejn l-unità tal-vettura u l-punt fejn l-impulsi tal-veloċità/distanza huma ġġenerati permezz ta' sensors integrati jew interfaċċi alternattivi, — mil-lat tal-unità tal-vettura, l-imġiba tal-adapter hija l-istess bħalllikieku sensor tal-moviment, konformi mad-dispożizzjonijiet ta' dan l-Anness u l-Appendiċijiet 1 sa 16 tiegħu, jkun imqabbad mal-unità tal-vettura; L-użu ta' adapter bħal dan f'dawk il-vetturi deskritti hawn fuq għandu jippermetti li unità tal-vettura konformi mar-rekwiżiti ta' dan l-Anness tiġi installata u użata b'mod korrett, għal dawk il-vetturi, it-takografu intelliġenti jinkludi l-kejbils, l-adapter, u unità tal-vettura;

zz) “integrità tad-dejta” tfisser: l-akkuratezza u l-konsistenza tad-dejta maħżuna, indikati minn nuqqas ta' kwalunkwe tibdil fid-dejta bejn żewġ aġġornamenti ta' rekord tad-dejta. L-integrità timplika li d-dejta hija kopja eżatta tal-verżjoni oriġinali, eż. li ma ġietx korrotta fil-proċess tal-kitba lejn, jew il-qari lura minn, kard tat-takografu jew apparat apposta, inkella matul it-trażmissjoni permezz ta' kwalunkwe mezz ta' komunikazzjoni;

aaa) “privatezza tad-dejta” tfisser: il-miżuri tekniċi ġenerali meħuda biex tiġi żgurata l-implimentazzjoni xierqa tal-prinċipji stipulati fid-Direttiva 95/46/KE tal-Parlament Ewropewu tal-Kunsill ( 15 ) kif ukoll ta' dawk stabbiliti fid-Direttiva 2002/58/KE tal-Parlament Ewropew u tal-Kunsill ( 16 );

bbb) “sistema tat-takografu intelliġenti” tfisser: l-apparat ta' rekordjar, kards tat-takografu u s-sett tal-apparat kollu li jinteraġixxi magħhom direttament jew indirettament matul il-kostruzzjoni, l-istallazzjoni, l-użu, l-ittestjar u l-kontroll tagħhom, bħalma huma l-kards, l-apparat ta' qari mill-bogħod u kwalunkwe apparat ieħor għat-tniżżil tad-dejta, l-analiżi tad-dejta, kalibrazzjoni, ġenerazzjoni, ġestjoni jew introduzzjoni tal-elementi tas-sigurtà eċċ.;

ccc) “data tal-introduzzjoni”: 36 xahar wara d-dħul fis-seħħ tad-dispożizzjonijiet dettaljati kif imsemmija fl-Artikolu 11 tar-Regolament (UE) Nru 165/2014 tal-Parlament Ewropew u tal-Kunsill ( 17 ). Din hija d-data li warajha, vetturi rreġistrati għall-ewwel darba: — għandhom ikunu mgħammra b'takografu konness ma' servizz ta' lokalizzazzjoni ibbażat fuq sistema ta' navigazzjoni bis-satellita, — għandhom ikunu jistgħu jikkomunikaw dejta għall-kontrolli mmirati mal-ġenb tat-triq lill-awtoritajiet kompetenti ta' kontroll waqt li l-vettura tkun miexja, — u li jistgħu jkunu mgħammra b'interfaċċi standardizzati li jippermettu li d-dejta rreġistrata jew prodotta mit-takografu tintuża b'mod operattiv, minn apparat estern.

ddd) “profil ta' protezzjoni” tfisser: dokument użat bħala parti minn proċess ta' ċertifikazzjoni skont Kriterji Komuni, li jipprovdi speċifikazzjoni indipendenti mill-implimentazzjoni tar-rekwiżiti dwar is-sigurtà tal-assigurazzjoni tal-informazzjoni;

eee) “akkuratezza” tal-GNSS: fil-kuntest tar-rekordjar l-pożizzjoni mis-Sistema Globali ta' Navigazzjoni bis-Satellita (GNSS) permezz tat-takografi, din tfisser il-valur ta' Dilwizzjoni tal-Preċiżjoni Orizzontali (HDOP) ikkalkulat bħala l-minimu ta' valuri HDOP miġbura fuq is-sistemi GNSS disponibbli.

2 KARATTERISTIKI ĠENERALI U FUNZJONIJIET TAL-APPARAT TAR-REKORDJAR

2.1 Il-karatteristiki ġenerali

L-iskop tal-apparat tar-rekordjar huwa li jirrekordja, jaħżen, juri, jistampa, u joħroġ dejta relatata mal-attivitajiet tas-sewwieq.

Kull vettura armata bl-apparat tar-rekordjar li tħares id-dispożizzjonijiet ta' dan l-Anness, għandha tinkludi apparat li juri l-veloċità u odometru. Dawn il-funzjonijiet jistgħu jkunu inklużi fl-apparat tar-rekordjar.

01) L-apparat tar-rekordjar jinkludi cables, sensor tal-moviment, u unità tal-vettura.

02) L-interfaċċa bejn is-sensors tal-moviment u l-unitajiet tal-vetturi għandha tikkonforma mar-rekwiżiti speċifikati fl-Appendiċi 11.

03) L-unità tal-vettura għandha tkun konnessa ma' sistema/i globali ta' navigazzjoni bis-satellita, kif speċifikat f'Appendiċi 12.

04) L-unità tal-vettura għandha tikkomunika ma' apparati għall-qari tal-komunikazzjonijiet dwar id-detezzjoni remota bikrija kif speċifikat f'Appendiċi 14.

05) L-unità tal-vettura tista' tinkludi interfaċċa ITS, kif speċifikat fl-Appendiċi 13. L-apparat ta' rekordjar jista' jkun imqabbad ma' faċilitajiet oħra permezz ta' interfaċċi addizzjonali u permezz ta' interfaċċa ITS fakultattiva.

06) Kwalunkwe inklużjoni fi jew konnessjoni mal-apparat tar-rekordjar ta' kwalunkwe funzjoni, apparat jew apparati, approvati jew le, ma għandhiex tinterferixxi ma', jew tkun kapaċi tinterferixxi mal-operazzjoni korretta u sigura tal-apparat tar-rekordjar u d-dispożizzjonijiet ta' dan ir-Regolament. L-utenti tal-apparat tar-rekordjar għandhom jidentifikaw rwieħhom mal-apparat permezz ta' kards tat-takografu.

07) L-apparat tar-rekordjar jipprovdi drittijiet ta' aċċess selettivi għad-dejta u funzjonijiet skont it-tip tal-utent u/jew l-identità.

L-apparat tar-rekordjar jirrekordja u jaħżen id-dejta fil-memorja tad-dejta tiegħu u fil-kards tat-takografu.

Dan isir skont id-Direttiva 95/46/KE tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' dejta personali u dwar il-moviment liberu ta' dik id-dejta ( 18 ), id-Direttiva 2002/58/KE tal-Parlament Ewropew u tal-Kunsill tat-12 ta' Lulju 2002 dwar l-ipproċessar tad-dejta personali u l-protezzjoni tal-privatezza fis-settur tal-komunikazzjoni elettronika ( 19 ) u f'konformità mal-Artikolu 7 tar-Regolament (UE) Nru 165/2014.

2.2 Funzjonijiet

08) L-apparat tar-rekordjar għandu jassigura l-funzjonijiet li ġejjin: — monitoraġġ tad-dħul u t-tneħħija ta' kards, — il-kejl tal-veloċità, id-distanza u l-pożizzjoni, — kejl tal-ħin, — monitoraġġ tal-attivitajiet tas-sewwieq, — monitoraġġ tal-istatus tas-sewqan, — entrati manwali mis-sewwieq: — — entrati ta' postijiet fejn jibdew u/jew jispiċċaw il-perjodi tax-xogħol ta' kuljum, — entrati manwali tal-attivitajiet tas-sewwieq, — entrati ta' kondizzjonijiet speċifiċi, — l-amministrazzjoni tal-locks tal-kumpanija, — monitoraġġ tal-attivitajiet tal-kontroll, — detezzjoni ta' eventi u/jew ħsarat, — testijiet integrati u testijiet awtodijanjostiċi, — qari mill-memorja tad-dejta, — rekordjar u ħżin fil-memorja tad-dejta, — qari minn kards tat-takografu, — rekordjar u ħżin fuq kards tat-takografu, — wiri fuq skrin, — stampar, — twissija, — tniżżil ta' dejta għal fuq midja esterna, — komunikazzjoni remota għal kontrolli mmirati mal-ġenb tat-triq, — dejta mibgħuta lil faċilitajiet addizzjonali, — kalibrazzjoni, — kontroll tal-kalibrazzjoni mal-ġenb tat-triq, — aġġustament tal-ħin.

2.3 Modalitajiet tat-tħaddim

09) L-apparat tar-rekordjar għandu jkollu erba' modalitajiet tat-tħaddim: — il-modalità operazzjonali, — il-modalità tal-kontroll, — il-modalità tal-kalibrazzjoni, — il-modalità tal-kumpanija,

10) L-apparat tar-rekordjar għandu jaqleb għall-modalità tal-operazzjoni segwenti skont il-kards tat-takografu validi mdaħħla fl-apparat ta' interfaċċa tal-kards. Sabiex tiġi ddeterminata l-modalità tal-operazzjoni, il-ġenerazzjoni tal-kard tat-takografu mhix rilevanti, jekk il-kard imdaħħla tkun valida. Kard tal-workshop tal-ewwel ġenerazzjoni dejjem titqies bħala mhux valida meta tiddaħħal f'VU tal-ewwel ġenerazzjoni.



Modalità ta'operazzjoni Slott tas-sewwieq L-ebda kard Kard tas-sewwieq Kard ta' kontroll Kard tal-workshop Kard tal-kumpanija Slott tal-kosewwieq L-ebda kard Operattiv Operattiv Kontroll Kalibrazzjoni Kumpanija Kard tas-sewwieq Operattiv Operattiv Kontroll Kalibrazzjoni Kumpanija Kard ta' kontroll Kontroll Kontroll Kontroll (1) Operattiv Operattiv Kard tal-workshop Kalibrazzjoni Kalibrazzjoni Operattiv Kalibrazzjoni (1) Operattiv Kard tal-kumpanija Kumpanija Kumpanija Operattiv Operattiv Kumpanija (1) (1) F'dawn is-sitwazzjonijiet l-apparat ta' rekordjar għandu juża biss il-kard tat-takografu mdaħħla fl-islott tas-sewwieq.

11) L-apparat tar-rekordjar għandu jinjora kards imdaħħla li ma jkunux validi, ħlief għal finijiet ta' wiri, stampar jew tniżżil tad-dejta miżmuma fuq kard skaduta, li xorta għandhom jibqgħu possibbli.

12) Il-funzjonijiet kollha elenkati f' 2.2 għandhom jaħdmu fi kwalunkwe modalità tal-operazzjoni bl-eċċezzjonijiet li ġejjin: — il-funzjoni tal-kalibrazzjoni hija aċċessibbli fil-modalità tal-kalibrazzjoni biss, — il-funzjoni tal-kontroll tal-kalibrazzjoni mal-ġenb tat-triq hija aċċessibbli fil-modalità tal-kontroll biss, — il-funzjoni għall-ġestjoni tal-illokkjar tal-kumpanija hija aċċessibbli fil-modalità tal-kumpanija biss, — il-funzjoni tal-monitoraġġ tal-attivitajiet tal-kontroll hija operattiva fil-modalità ta' kontroll biss, — Il-funzjoni tat-tniżżil mhijiex aċċessibbli fil-modalità operattiva (minbarra kif ipprovdut fir-rekwiżit 193), u minbarra fit-tniżżil ta' kard tas-sewwieq meta l-ebda kard oħra ma tkun imdaħħla fil-VU.

13) L-apparat tar-rekordjar jista' joħroġ kwalunkwe element tad-dejta fuq display, printer jew interfaċċi esterni, bl-eċċezzjonijiet li ġejjin: — fil-mod operattiv, kwalunkwe identifikazzjoni personali (kunjom u l-ewwel isem(ijiet)) li ma jikkorrispondix mal-kard tat-takografu imdaħħla għandha titħassar u kwalunkwe numru tal-kard li ma jikkorrispondix mal-kard tat-takografu mdaħħla għandu jitħassar parzjalment (kull karrattru farrad — mix-xellug għal-lemin — għandu jkun imħassar), — fil-modalità tal-kumpanija, id-dejta relatata mas-sewwieq (ir-rekwiżiti 102, 105 u 108) tista' tinħareġ biss għall-perjodi li għalihom ma teżisti l-ebda lock jew li għalihom l-ebda kumpanija oħra ma għandha lock (kif identifikata mill-ewwel 13-il ċifra tan-numru tal-kard tal-kumpanija), — meta l-ebda kard ma tkun imdaħħla fl-apparat tar-rekordjar, id-dejta relatata mas-sewwieq tista' tinħareġ biss għall-ġranet tal-kalendarju kurrenti u t-8 ijiem ta' qabel, — Dejta personali li toriġina mill-VU m'għandhiex tinħareġ permezz tal-interfaċċa ITS tal-VU sakemm ma jkunx ġie vverifikat il-kunsens tas-sewwieq li miegħu għandha x'taqsam id-dejta, — l-unitajiet tal-vetturi jkollhom operazzjonijiet normali perjodu ta' validità ta' 15-il sena, li jibda mid-data tal-ħruġ taċ-ċertifikati tal-unità tal-vettura. Madankollu, l-unitajiet tal-vetturi jistgħu jintużaw għal 3 xhur addizzjonali, għall-finijiet tat-tniżżil tad-dejta biss.

2.4 Sigurtà

Is-sigurtà tas-sistema hija maħsuba biex il-memorja tad-dejta tiġi protetta b'tali mod li ma jitħallewx jokkorru l-aċċess mhux awtorizzat għad-dejta, kif ukoll il-manipulazzjoni tagħha, id-detezzjoni ta' kwalunkwe tentattiv ta' dan u b'hekk tiġi mħarsa l-integrità u l-awtentiċità tad-dejta skambjata bejn is-sensor tal-moviment u l-unità tal-vettura, imħarsa l-integrità u l-awtentiċità tad-dejta skambjata bejn l-apparat tar-rekordjar u l-kards tat-takografu, imħarsa l-integrità u l-awtentiċità tad-dejta skambjata bejn l-apparat tar-rekordjar u l-faċilita esterna tal-GNSS, imħarsin l-kunfidenzjalità l-integrità u l-awtentiċità tad-dejta skambjata permezz tal- komunikazzjoni remota tad-detezzjoni bikrija għall-finijiet ta' kontroll, u l-verifikazzjoni tal-integrità u l-awtentiċità tad-dejta mniżżla.

14) Sabiex tinkiseb is-sigurtà tas-sistema, il-komponenti li ġejjin għandhom jissodisfaw ir-rekwiżiti tas-sigurtà speċifikati fil-Profili ta' Protezzjoni tagħhom, kif jirrikjedi l-Appendiċi 10: — unità tal-vettura, — kard tat-takografu, — sensor tal-moviment, — faċilità tal-GNSS esterna (dan il-Profil huwa meħtieġ u applikabbli biss għall-varjant tal-GNSS estern).

3 REKWIŻITI DWAR IL-BINI U L-FUNZJONAMENT TAL-APPARAT TAR-REKORDJAR

3.1 Monitoraġġ tad-dħul u t-tneħħija tal-kards

15) L-apparat tar-rekordjar għandu jżomm l-apparat tal-interfaċċa tal-kards taħt monitoraġġ sabiex jiġu rilevati l-okkorrenzi tal-inserzjoni u t-tneħħija tal-kards.

16) Malli l-kard tiddaħħal, l-apparat tar-rekordjar għandu jagħraf jekk il-kard li ddaħħlet hijiex kard tat-takografu valida, u jekk dan huwa l-każ, għandu jidentifika t-tip ta' kard kif ukoll il-ġenerazzjoni tagħha. Jekk kard bl-istess numru tal-kard u indiċi ta' tiġdid ogħla diġà tkun iddaħħlet fl-apparat tar-rekordjar, il-kard għandha tiġi ddikjarata bħala mhux valida. Jekk kard bl-istess numru tal-kard u l-istess indiċi ta' tiġdid iżda b'indiċi ta' sostituzzjoni ogħla diġà tkun iddaħħlet fl-apparat tar-rekordjar, il-kard għandha tiġi ddikjarata bħala mhux valida.

17) Jekk il-possibbiltà li jintużaw kards tat-takografu tal-ewwel ġenerazzjoni tkun tneħħiet minn workshop partikolari, dawn il-kards għandhom jitqiesu bħala mhux validi mill-apparat ta' rekordjar, f'konformità mal-Appendiċi 15 (rek. MIG003).

18) Kards tal-workshop tal-ewwel ġenerazzjoni li jiddaħħlu f'apparat tar-rekordjar tat-tieni ġenerazzjoni għandhom jitqiesu bħala mhux validi.

19) L-apparat tar-rekordjar għandu jkun iddisinjat b'tali mod li l-kards tat-takografu jiġu llokkjati f'posthom meta jiddaħħlu kif suppost fl-apparat tal-interfaċċa tal-kard f'pożizzjoni mal-inserzjoni xierqa tagħhom fl-apparat tal-interfaċċa tal-kard.

20) Ir-rilaxx tal-kards tat-takografu jista' jiffunzjona biss meta l-vettura tkun wieqfa u wara li d-dejta rilevanti tkun ġiet maħżuna fuq il-kards. Ir-rilaxx tal-kard għandu jirriżulta minn azzjoni pożittiva mill-utent.

3.2 Kejl tal-veloċità, tal-pożizzjoni u tad-distanza

21) Is-sensor tal-moviment (possibilment integrat fl-adapter) huwa s-sors ewlieni għall-kejl tal-veloċità u tad-distanza.

22) Din il-funzjoni għandha tkejjel kontinwament u tkun kapaċi tipprovdi l-valur tal-odometru korrispondenti mad-distanza totali vjaġġata mill-vettura permezz tal-pulsazzjonijiet imwassla mis-sensor tal-moviment.

23) Din il-funzjoni għandha tkejjel kontinwament u tkun kapaċi tipprovdi l-veloċità tal-vettura permezz tal-pulsazzjonijiet imwassla mis-sensor tal-moviment.

24) Il-funzjoni tal-kejl tal-veloċità għandha tipprovdi wkoll l-informazzjoni dwar jekk il-vettura hijiex miexja jew wieqfa. Il-vettura għandha titqies li hija miexja malli l-funzjoni tagħraf iktar minn 1 imp/sek għal mill-inqas 5 sekondi mis-sensor tal-moviment, inkella l-vettura titqies li tkun wieqfa.

25) Apparat li juri l-veloċità (takometru) u d-distanza totali li mxiet il-vettura (odometru) installat f'kull vettura armata b'apparat tar-rekordjar li jikkonforma mad-disposizzjonijiet ta' dan ir-Regolament, għandu jikkonforma mar-rekwiżiti marbuta mat-tolleranzi massimi (ara 3.2.1. u 3.2.2.) stipulati f'dan l-Anness.

26) Sabiex tiġi rilevata l-manipulazzjoni tad-dejta dwar il-moviment, l-informazzjoni mis-sensor tal-moviment għandha tkun ikkoraborata minn informazzjoni dwar il-moviment tal-vettura meħuda riċevitur tal-GNSS u, b'mod fakultattiv, minn sors wieħed jew aktar li huwa/huma indipendenti mis-sensor tal-moviment.

27) Din il-funzjoni għandha tkejjel il-pożizzjoni tal-vettura sabiex tippermetti r-rekordjar awtomatika ta': — pożizzjonijiet fejn is-sewwieq u/jew il-kosewwieq jibda l-perjodu tax-xogħol tiegħu ta' kuljum; — pożizzjonijiet fejn il-ħin ta' sewqan kontinwu tas-sewwieq tilħaq multiplu ta' tliet sigħat; — pożizzjonijiet fejn is-sewwieq u/jew il-kosewwieq jispiċċa l-perjodu tax-xogħol tiegħu ta' kuljum.

3.2.1 Kejl tad-distanza vvjaġġata

28) Id-distanza vjaġġata tista' titkejjel jew: — permezz tal-kumulazzjoni tal-movimenti kemm 'il quddiem kif ukoll lura, jew — b'tali mod li jiġu inklużi biss il-moviment 'il quddiem.

29) L-apparat tar-rekordjar għandu jkejjel id-distanza minn 0 sa 9 999 999,9 km.

30) Id-distanza mkejla għandha tkun skont it-tolleranzi li ġejjin (distanzi ta' mill-inqas 1 000 m): — ± 1 % qabel l-istallazzjoni, — ± 2 % mal-istallazzjoni u spezzjoni perjodika, — ± 4 % waqt l-użu.

31) Id-distanza mkejla għandha jkollha riżoluzzjoni ta' 0,1 km jew aħjar.

3.2.2 Kejl tal-veloċità

32) L-apparat tar-rekordjar għandu jkejjel veloċità minn 0 sa 220 km/h.

33) Biex tiġi żgurata tolleranza massima fuq il-veloċità murija ta' ±6 km/h waqt l-użu, u titqies: — tolleranza ta' ± 2 km/h għal varjazzjonijiet tal-input (varjazzjonijiet tat-tajers, …), — tolleranza ta' ±1 km/h fil-kejl magħmula waqt l-istallazzjoni jew spezzjonijiet perjodiċi, l-apparat tar-rekordjar għandu, għal veloċitajiet bejn 20 u 180 km/h, u għall-koeffiċjenti karatteristiċi tal-vettura bejn 4 000 u 25 000 imp/km, ikejjel il-veloċità b'tolleranza ta' ±1 km/h (f'veloċitá kostanti). Nota: Ir-riżoluzzjoni tal-ħżin tad-dejta ġġib magħha tolleranza addizzjonali ta' ±0,5 km/h lill-veloċità maħżuna fl-apparat tar-rekordjar.

34) Il-veloċità għandha titkejjel b'mod korrett f'tolleranzi normali f'ħin ta' 2 sekondi tat-tmiem ta' bidla fil-veloċità meta l-veloċità tkun inbidlet b'rata sa' 2 m/s2.

35) Il-veloċità mkejla għandu jkollha riżoluzzjoni ta' 1 km/h jew aħjar.

3.2.3 Kejl tal-pożizzjoni

36) l-apparat tar-rekordjar għandu jkejjel il-pożizzjoni assoluta tal-vettura bl-użu tar-riċevitur GNSS.

37) Il-pożizzjoni assoluta titkejjel f'koordinati ġeografiċi ta' latitudni u lonġitudni fi gradi u minuti b'riżoluzzjoni ta' 1/10 ta' minuta.

3.3 Kejl tal-ħin

38) Il-funzjoni tal-kejl tal-ħin għandha tieħu l-kejl b'mod permanenti u tipprovdi b'mod diġitali d-data u l-ħin UTC.

39) It-data u l-ħin UTC għandhom jintużaw sabiex tingħata data lid-dejta ta' ġol-apparat tar-rekordjar (ir-rekords, l-iskambju tad-dejta) u lill-printouts kollha speċifikati fl-Appendiċi 4 ‘Printouts’

40) Sabiex jintwera l-ħin lokali, għandu jkun possibbli li jinbidel l-offset tal-ħin muri, f'passi ta' nofs siegħa. Mhumiex permessi offsets oħra għajr multipli ta' nofs sigħat anqas jew aktar;

41) Id-deriva tal-ħin għandha tkun f' ± 2 sekondi kull ġurnata fil-kondizzjonijiet tal-approvazzjoni tat-tip, fin-nuqqas ta' kwalunkwe aġġustament tal-ħin.

42) Il-ħin imkejjel għandu jkollu riżoluzzjoni ta' sekonda (1) jew aħjar.

43) Il-kejl tal-ħin ma għandux ikun affettwat minn qtugħ ta' provvista tal-elettriku estern ta' inqas minn 12-il xahar fil-kondizzjonijiet tal-approvazzjoni tat-tip.

3.4 Monitoraġġ tal-attivitajiet tas-sewwieq

44) Din il-funzjoni għandha b'mod permanenti u separatament twettaq monitoraġġ tal-attivitajiet ta' sewwieq wieħed u ta' kosewwieq wieħed.

45) L-attività tas-sewwieq għandha tkun ta' SEWQAN, XOGĦOL, DISPONIBBILTÀ, jew BREJK/MISTRIEĦ.

46) Għandu jkun possibbli għas-sewwieq u/jew il-kosewwieq li jagħżel b'mod manwali XOGĦOL, DISPONIBBILTÀ, jew BREJK/MISTRIEĦ.

47) Meta l-vettura tkun miexja, l-attività SEWQAN għandha tintgħażel awtomatikament għas-sewwieq u DISPONIBBILTÀ għandha tintagħżel awtomatikament għall-kosewwieq.

48) Meta tieqaf il-vettura, l-attività XOGĦOL għandha tintagħżel awtomatikament għas-sewwieq.

49) L-ewwel bidla tal-attività minn MISTRIEĦ għal DISPONIBBILTÀ li ssir f'ħin ta' 120 sekonda mill-bidla awtomatika għal XOGĦOL minħabba li l-vettura tieqaf, titqies li seħħet fil-ħin li waqfet il-vettura (għalhekk possibbilment tħassar il-bidla għal XOGĦOL).

50) Din il-funzjoni għandha toħroġ bidliet fl-attività lejn il-funzjonijiet tar-reġistrazzjoni b'riżoluzzjoni ta' minuta waħda.

51) F'minuta tal-kalendarju, jekk SEWQAN hija rreġistrata bħala l-attività kemm tal-minuta immedjatament qabel kif ukoll tal-minuta successiva, il-minuta kollha tittieħed bħala SEWQAN.

52) F'minuta tal-kalendarju li ma titqiesx bħala SEWQAN skont ir-rekwiżit 051, il-minuta sħiħa għandha titqies bħala tal-istess tip ta' attività bħall-itwal attività kontinwa f'dik il-minuta (jew l-aħħar waħda minn sensiela ta' attivitajiet tal-istess tul).

53) Din il-funzjoni għandha timmonitorja b'mod permanenti s-sewqan kontinwu u l-ħin tal-mistrieħ kumulattiv tas-sewwieq.

3.5 Monitoraġġ tal-istatus tas-sewqan

54) Din il-funzjoni għandha timmonitorja b'mod permanenti u awtomatiku l-istatus tas-sewqan.

55) L-istatus tas-sewqan EKWIPAĠĠ għandu jintgħażel meta żewġ kards validi tas-sewqan jiddaħħlu fl-apparat, l-istatus tas-sewqan SINGOLU għandu jintgħażel f'kull każ ieħor.

3.6 L-entrati tas-sewwieqa

3.6.1 Entrati ta' postijiet fejn jibdew u/jew jispiċċaw il-perjodi tax-xogħol ta' kuljum

56) Din il-funzjoni għandha tippermetti li jiddaħħlu postijiet fejn, skont tas-sewwieq u/jew il-kosewwieq, jibdew u/jew jispiċċaw il-perjodi ta' xogħol kuljum.

57) Il-postijiet huma definiti bħala l-pajjiż, u ma' dan, fejn huwa applikabbli, ir-reġjun, u dawn jiddaħħlu jew jiġu konfermati manwalment.

58) Fil-ħin li s-sewwieq ineħħi il-card, l-apparat tar-rekordjar għandu jgħid lill-(ko-)sewwieq li għandu jdaħħal “post fejn jintemm il-perjodu tax-xogħol ta' kuljum”.

59) Is-sewwieq imbagħad għandu jdaħħal il-post kurrenti tal-vettura, u din għandha titqies bħala entrata temporanja.

60) Għandu jkun possibbli li permezz ta' kmandi mill-menus, jiddaħħlu postijiet fejn jibdew u/jew jispiċċaw il-perjodi ta' xogħol kuljum. Jekk f'minuta tal-kalendarju jsir aktar minn input wieħed bħal dan, jinżammu biss l-aħħar input tal-post tal-bidu, u l-aħħar input tal-post tat-tmiem f'dak il-ħin.

3.6.2 Entrati manwali tal-attivitajiet tas-sewwieq u kunsens tas-sewwieq għall-interfaċċa tal-ITS

61) Hekk kif tiddaħħal il-kard tas-sewwieq (jew tal-workshop), u f'dan il-ħin biss, l-apparat tar-rekordjar għandu jippermetti li l-attivitajiet jiddaħħlu manwalment. Id-dħul manwali tal-attivitajiet għandu jsir bil-valuri lokali tal-ħin u tad-data taż-żona tal-ħin (id-differenza tal-UTC) li tkun stipulata fl-unità tal-vettura dak il-ħin. Hekk kif tiddaħħal il-kard tas-sewwieq jew tal-workshop, id-detentur tal-kard għandu jiġi mfakkar dwar: — id-data u l-ħin ta' meta jkun neħħa l-kard l-aħħar; — fakultattivament: l-offset tal-ħin lokali attwalment issettjat għall-unità tal-vettura. Mal-ewwel darba li tiddaħħal kard tas-sewwieq partikolari jew kard tal-workshop attwalment mhux magħrufa mill-unità tal-vettura, id-detentur tal-kard għandu jiġi mistieden jesprimi l-kunsens tiegħu għal out tad-dejta personali marbuta mat-takografu, permezz tal-interfaċċa fakultattiva tal-ITS. Fi kwalunkwe mument, il-kunsens tas-sewwieq (jew tal-workshop) jista' jiġi attivat jew diżattivat permezz ta' kmandi fil-menu, bil-kundizzjoni li tkun iddaħħlet il-kard tas-sewwieq (jew tal-workshop). Għandu jkun possibbli li wieħed idaħħal attivitajiet, bir-restrizzjonijiet li ġejjin: — It-tip ta' attività għandha tkun XOGĦOL, DISPONIBBLI jew BREJK/MISTRIEĦ; — Il-ħinijiet tal-bidu u tat-tmien ta' kull attività għandhom ikunu fil-perjodu minn meta jkun tneħħiet il-kard l-aħħar — sad-dħul attwali biss; — L-attivitajiet ma għandhomx jitħallew jirkbu f'xulxin f'termini ta' ħin. Għandu jkun possibbli li jsir dħul manwali, jekk meħtieġ, mal-ewwel darba li tiddaħħal kard tas-sewwieq (jew tal-workshop) li ma tkunx intużat qabel. Il-proċedura biex l-attivitajiet jiddaħħlu manwalment għandha tinkludi l-għadd ta' passi konsekuttivi meħtieġa biex jiġu stipulati tip, ħin tal-bidu u ħin tat-tmiem għal kull attività. Għal kwalunkwe parti tal-perjodu ta' ħin minn meta tkun tneħħiet il-kard l-aħħar sad-dħul attwali tal-kard, id-detentur tal-kard għandu jkollu l-għażla li ma jiddikjara l-ebda attività. Matul il-entrati manwali assoċjati mad-dħul tal-kard u jekk hu applikabbli, id-detentur tal-kard għandu jkollu l-opportunità jdaħħal: — post fejn intemm il-perjodu tax-xogħol tal-jum ta' qabel, assoċjat mal-ħin rilevanti (biex b'hekk tiddaħħal entrata minflok dik li tkun saret meta tneħħiet l-aħħar il-kard), — post fejn beda l-perjodu tax-xogħol tal-jum attwali, assoċjat mal-ħin rilevanti. Jekk id-detentur tal-kard ma jdaħħalx post fejn il-perjodu tax-xogħol jibda jew jintemm, matul l-entrati manwali assoċjati mal-inserzjoni tal-kard, dan għandu jitqies bħala dikjarazzjoni li l-perjodu tax-xogħol tiegħu ma nbidilx mill-aħħar darba li tneħħiet l-aħħar il-kard. L-entrata li jmiss għal post fejn ikun intemm il-perjodu tax-xogħol ta' kuljum ta' qabel, imbagħad għandha tieħu post l-entrata temporanja li tkun saret mal-aħħar tneħħija tal-kard. Jekk jiddaħħal post, dan għandu jkun irreġistrat fil-kard tat-takografu rilevanti. L-entrati manwali għandhom jiġu interrotti jekk: — titneħħa l-kard jew, — il-vettura tkun miexja u l-kard tkun fis-slott tas-sewwieq. Huma permessi interruzzjonijiet addizzjonali, pereżempju skadenza wara ċertu perjodu ta' nuqqas ta' attività min-naħa tal-utent. Jekk id-dħul manwali jiġi interrott, l-apparat tar-rekordjar għandu jikkonferma kwalunkwe dħul komplut tal-post u tal-attività (jew permezz ta' post u ħin mhux ambigwi, jew permezz tat-tip tal-attività, il-ħin tal-bidu u l-ħin tat-tmiem) li jkunu diġà saru. Jekk tiddaħħal kard oħra tas-sewwieq jew tal-workshop waqt li jkun qed isir id-dħul manwali tal-attivitajiet għal kard li tkun iddaħħlet qabel, id-dħul manwali għal din kard li tkun iddaħħlet qabel għandu jitħalla jitlesta qabel ma jibda d-dħul manwali għat-tieni kard. Id-detentur tal-kard għandu jkollu l-għażla li jwettaq id-dħul manwali skont il-proċedura minima li ġejja: — L-attivitajiet għandhom jiddaħħlu b'mod manwali, f'ordni kronoloġika, għall-perjodu minn meta jkun tneħħiet l-aħħar il-kard sad-dħul attwali. — Il-ħin tal-bidu tal-ewwel attività għandu jkun stipulat skont il-ħin li fih tkun tneħħiet il-kard. Għal kull dħul li jiġi wara, il-ħin tal-bidu għandu jkun stipulat minn qabel sabiex isegwi b'mod immedjat il-ħin tat-tmiem tad-dħul preċedenti. It-tip ta' attività u l-ħin tat-tmiem għandhom jingħażlu għal kull attività. Il-proċedura għandha tintemm meta l-ħin tat-tmiem ta' attività li tkun iddaħħlet manwalment ikun bħall-ħin tad-dħul tal-kard. L-apparat tar-rekordjar jista' mbagħad, b'mod mhux obbligatorju, iħalli lid-detentur tal-kard jimmodifika kwalunkwe attività li tkun iddaħħlet manwalment, sakemm ikun hemm il-konferma permezz tal-għażla ta' kmand speċifiku. Minn dak il-ħin 'il quddiem, għandha tkun ipprojbita kwalunkwe modifika bħal din.

3.6.3 Entrati għal kondizzjonijiet speċifiċi

62) L-apparat tar-rekordjar għandu jħalli lis-sewwieq idaħħal, f'ħin reali, iż-żewġ kundizzjonijet speċifiċi li ġejjin: — “BARRA MILL-AMBITU” (il-bidu, it-tmiem) — “VJAĠĠ BIL-VAPUR/FERROVIJA” (il-bidu, it-tmiem). Ma jistax iseħħ “VJAĠĠ BIL-VAPUR/FERROVIJA” jekk tkun miftuħa l-kundizzjoni “BARRA MILL-AMBITU”. Il-kundizzjoni “BARRA MILL-AMBITU” li tkun miftuħa għandha tingħalaq awtomatikament mill-apparat tar-rekordjar jekk il-kard tas-sewwieq tiddaħħal jew titneħħa. Il-kundizzjoni “BARRA MILL-AMBITU” li tkun miftuħa għandha timpedixxi l-eventi u t-twissijiet li ġejjin: — Sewqan mingħajr kard xierqa, — It-twissijiet assoċjati mal-ħin tas-sewqan kontinwu. Il-marka tal-bidu tal-VJAĠĠ BIL-VAPUR/FERROVIJA għandha tiġi ssettjata qabel ma tintefa l-magna fuq il-vapur/ferrovija. VJAĠĠ BIL-VAPUR/FERROVIJA miftuħ għandu jintemm meta tokkorri kwalunkwe waħda mill-għażliet li ġejjin: — is-sewwieq itemm manwalment il-VJAĠĠ BIL-VAPUR/FERROVIJA — is-sewwieq joħroġ il-kard tiegħu VJAĠĠ BIL-VAPUR/FERROVIJA għandu jintemm meta ma jibqax validu abbażi tar-regoli stipulati fir-Regolament (KE) Nru 561/2006.

3.7 Ġestjoni tal-locks tal-kumpanija

63) Din il-funzjoni għandha tippermetti l-ġestjoni tal-locks stabbiliti minn kumpanija sabiex tirrestrinġi l-aċċess għad-dejt fil-modalità tal-kumpanija għaliha stess.

64) Locks tal-kumpanija jikkonsistu f'data/ħin tal-bidu (lock-in) u data/ħin tat-tmiem (lock-out) assoċjat mal-identifikazzjoni tal-kumpanija kif muri min-numru tal-kard tal-kumpanija (waqt il-lock-in).

65) Il-locks jistgħu jitbiddlu f'“in” jew “out” f'ħin reali biss.

66) Il-locking-out għandu jkun possibli biss għall-kumpanija li għandha l-lock “in” (kif identifkat mill-ewwel 13-il ċifra tan-numru tal-kard tal-kumpanija), jew,

67) Il-locking-out għandu jkun awtomatiku jekk kumpanija oħra tagħmel lock-in.

68) Fil-każ fejn kumpanija tagħmel lock in u fejn il-lock ta' qabel kienet għall-istess kumpanija, imbagħad jitqies li l-lock ta' qabel ma tbiddlitx għal “out” u tkun għada “in”.

3.8 Monitoraġġ tal-attivitajiet ta' kontroll

69) Din il-funzjoni għandha twettaq monitoraġġ tal-attivitajiet ta' WIRI, STAMPAR, VU u attivitajiet ta' kontroll tat-TNIŻŻIL tal-kard u KALIBRAZZJONI MAL-ĠENB TAT-TRIQ imwettqa fil-modalità tal-kontroll.

70) Din il-funzjoni għandha timmonitorja ukoll l-attivitajiet ta' KONTROLL TAL-VELOĊITÀ EĊĊESSIVA waqt li tkun attivata l-modalità ta' kontroll. Kontroll tal-veloċità eċċessiva jitqies li jkun seħħ meta, fil-modalità tal-kontroll, il-printout tal-“veloċità eċċessiva” tkun intbagħtet lill-printer jew lill-iskrin, fejn id-dejta dwar “eventi u ħsarat” tkun tniżżlet mill-memorja tad-dejta tal-VU.

3.9 Detezzjoni ta' eventi u/jew ħsarat

71) Din il-funzjoni għandha tikxef l-eventi u/jew ħsarat li ġejjin:

3.9.1 Event ta' “inserzjoni ta' kard mhux valida”

72) Dan l-event għandu jibda mal-inserzjoni ta' kull kard mhux valida u/jew meta tiskadi kard valida mdaħħla.

3.9.2 Event ta' “konflitt tal-kards”

73) Dan l-event jibda meta sseħħ kwalunkwe waħda mill-kombinazzjonijiet ta' kards validi mmarkati b'X fit-tabella li ġejja:



Konflitt tal-kards Slott tas-sewwieq L-ebda kard Kard tas-sewwieq Kard ta' kontroll Kard tal-workshop Kard tal-kumpanija Slott tal-kosewwieq L-ebda kard Kard tas-sewwieq X Kard ta' kontroll X X X Kard tal-workshop X X X X Kard tal-kumpanija X X X

3.9.3 Event “ta' trikkib tal-ħin”

74) Dan l-event jiġi attivat meta d-data/l-ħin tal-aħħar tneħħija ta' kard tas-sewwieq, kif jinqara mill-kard, ikun iktar tard mid-data/l-ħin kurrenti tal-apparat tar-rekordjar li fih iddaħlet il-kard.

3.9.4 Event “ta' sewqan mingħajr il-kard xierqa”

75) Dan l-event jiġi attivat għal kwalunkwe kombinazzjoni ta' kards tat-takografu validi mmarkati b'X fit-tabella li ġejja, fejn l-attività tas-sewwieq tinbidel għal DRIVING (sewqan), jew meta hemm bidla tal-mod tal-operazzjoni waqt l-attività tas-sewwieq hija DRIVING:



Sewqan mingħajr kard xierqa, Slott tas-sewwieq L-ebda kard (jew mhux valida) Kard tas-sewwieq Kard ta' kontroll Kard tal-workshop Kard tal-kumpanija Slott tal-kosewwieq L-ebda kard (jew mhux valida) X X X Kard tas-sewwieq X X X X Kard ta' kontroll X X X X X Kard tal-workshop X X X X Kard tal-kumpanija X X X X X

3.9.5 Event “inserzjoni tal-kard waqt is-sewqan”

76) Dan l-event jiġi attivat meta kard tat-takografu tiddaħħal fi kwalunkwe slott, waqt li l-attività tas-sewwieq tkun SEWQAN.

3.9.6 Event “l-aħħar sessjoni tal-kard ma ngħalqitx b'mod korrett”

77) Dan l-event jibda meta mal-inserzjoni tal-kard, l-apparat tar-rekordjar jsib li minkejja d-dispożizzjonijiet stipulati fil-paragrafu 3.1, is-sessjoni preċedenti tal-kard ma ngħalqitx b'mod korrett (il-kard inħarġet qabel id-dejta kollha rilevanti ġiet maħżuna fuqha). Dan l-event jiġi attivat minn kards tas-sewwieqa u tal-workshop biss.

3.9.7 Event “veloċità eċċessiva”

78) Dan l-event jiġi attivat f'kull każ ta' veloċità eċċessiva.

3.9.8 Event “ta' interruzzjoni tal-provvista tal-elettriku”

79) Dan l-event jiġi attivat, meta l-modalità tal-kalibrazzjoni jew tal-kontroll ma tkunx qed topera, fil-każ ta' kwalunkwe interruzzjoni li taqbeż 200 millisekonda tal-provvista tal-elettriku tas-sensor tal-moviment u/jew tal-unità tal-vettura. Il-limitu tal-interruzzjoni għandu jiġi definit mill-manifattur. It-tnaqqis fil-provvista tal-elettriku kkawżat mill-istartjar tal-magna tal-vettura ma għandux jipprovoka dan l-event.

3.9.9 Event ta' “Żball fil-komunikazzjoni mal-faċilità ta' komunikazzjoni remota”

80) Dan l-event għandu jiġi attivat, meta l-modalità tal-kalibrazzjoni ma tkunx qed topera u l-faċilità tal-komunikazzjoni remota ma tirrikonoxxix il-wasla b'suċċess ta' dejta ta' komunikazzjoni remota mibgħuta mill-unità tal-vettura, għal aktar minn tliet darbiet.

3.9.10 Event ta' “Nuqqas ta' informazzjoni dwar il-pożizzjoni mir-riċevitur tal-GNSS”

81) Dan l-event għandu jiġi attivat, meta l-modalità tal-kalibrazzjoni ma tkunx qed topera, fil-każ ta' nuqqas ta' informazzjoni dwar il-pożizzjoni li toriġina minn riċevitur GNSS (kemm intern kif ukoll estern) għal aktar minn tliet sigħat akkumulati ta' sewqan.

3.9.11 Event ta' “Żball ta' komunikazzjoni ma' faċilità esterna tal-GNSS”

82) Dan l-event għandu jiġi attivat, meta l-modalità tal-kalibrazzjoni ma tkunx qed topera, fil-każ ta' interruzzjoni tal-komunikazzjoni bejn il-faċilità tal-GNSS esterna u l-unità tal-vettura għal aktar minn 20 minuta kontinwa, meta l-vettura tkun miexja.

3.9.12 Event ta' “Żball fid-dejta tal-moviment”

83) Dan l-event għandu jiġi attivat, meta l-modalità tal-kalibrazzjoni ma tkunx qed topera, fil-każ ta' interruzzjoni tal-fluss tad-dejta normali bejn is-sensor tal-moviment u l-unità tal-vettura u/jew fil-każ ta' żball fl-integrità tad-dejta jew fl-awtentikazzjoni tad-dejta matul skambju tad-dejta bejn is-sensor tal-moviment u l-unità tal-vettura.

3.9.13 Event ta' “Kunflitt fil-moviment tal-vettura”

84) Dan l-event għandu jiġi attivat, meta l-modalità tal-kalibrazzjoni ma tkunx qed topera, fil-każ li l-informazzjoni dwar il-moviment ikkalkulata mis-sensor tal-moviment tiġi kkontradita minn informazzjoni oħra dwar il-moviment ikkalkulata mir-riċevitur tal-GNSS intern jew mill-faċilità tal-GNSS esterna u, fuq bażi fakultattiva, minn sorsi indipendenti oħra, kif speċifikat fl-Appendiċi 12. Dan l-event m'għandux jiġi attivat matul traġitt bil-vapur/ferrovija, kundizzjoni BARRA MILL-AMBITU jew meta l-informazzjoni dwar il-pożizzjoni mir-riċevitur tal-GNSS ma tkunx disponibbli.

3.9.14. Event ta' “Tentattiv ta' ksur tas-sigurtà”

85) Dan l-event għandu jiġi attivat, minn kull event ieħor li jaffettwa s-sigurtà tas-sensor tal-moviment u/jew tal-unità tal-vettura u/jew tal-faċilità esterna tal-GNSS kif meħtieġ fl-Appendiċi 10, meta l-modalità tal-kalibrazzjoni ma tkunx qed topera.

3.9.15 Event ta' “Kunflitt tal-ħin”

86) Dan l-event għandu jiġi attivat, meta l-modalità tal-kalibrazzjoni ma tkunx qed topera, meta l-VU jinnota diskrepanza ta' aktar minn 1 minuta bejn il-funzjoni tal-kejl tal-ħin tal-unità tal-vettura u l-ħin li joriġina mir-riċevitur tal-GNSS. Dan l-event jiġi rreġistrat flimkien mal-valur tal-arloġġ intern tal-unità tal-vettura u b'riżultat tiegħu, isir aġġustament awtomatiku tal-ħin. Wara li jkun ġie attivat event ta' kunflitt tal-ħin, il-VU ma jiġġenerax eventi oħra ta' kunflitt ta' ħin għat-12-il siegħa li jmiss. Dan l-event m'għandux jiġi attivat f'każi fejn l-ebda sinjal validu tal-GNSS ma seta' jinqabad mir-riċevitur tal-GNSS matul l-aħħar 30 jum. Madankollu, meta l-informazzjoni dwar il-pożizzjoni minn ir-riċevitur tal-GNSS huwiex disponibbli, għandu jsir aġġustament awtomatiku.

3.9.16. Ħsara tal-“Kard”

87) Din il-ħsara tibda meta kard tat-takografu ma taħdimx tajjeb waqt l-operazzjoni.

3.9.17 Ħsara fl-“apparat tar-rekordjar”

88) Din il-ħsara tibda f'każ ta' kull wieħed minn dawn il-nuqqasijiet, meta l-modalità tal-kalibrazzjoni ma tkunx qed topera: — Ħsara interna fil-VU — Ħsara fil-printer — Ħsara fid-display — Ħsara fit-tniżżil tad-dejta — Ħsara fis-sensor — Ħsara fir-riċevitur tal-GNSS jew tal-faċilità esterna tal-GNSS — Ħsara fil-faċilita tal-Komunikazzjoni Remota

3.10 Testijiet integrati u testijiet awtodijanjostiċi

89) L-apparat tar-rekordjar għandu jagħraf ħsarat tiegħu stess permezz ta' testijiet awtodijanjostiċi u testijiet integrati, skont it-tabella li ġejja:



Is-sottounità li għandha tiġi ttestjata test awtodijanjostiku Test integrat Software Integrità Memorja tad-dejta Aċċess Aċċess, integrità tad-dejta Apparat tal-interfaċċa tal-kards Aċċess Aċċess Tastiera Ċekkjar manwali Printer (f'idejn il-manifattur) Kopja stampata Display Kontrolli viżwali Tniżżil (imwettaq biss waqt it-tniżżil) Operazzjoni korretta Sensor Operazzjoni korretta Operazzjoni korretta Faċilita tal-Komunikazzjoni Remota Operazzjoni korretta Operazzjoni korretta Faċilità tal-GNSS Operazzjoni korretta Operazzjoni korretta

3.11 Qari mill-memorja tad-dejta

90) L-apparat tar-rekordjar għandu jkun kapaċi li jaqra kwalunkwe dejta maħżuna fil-memorja tad-dejta tiegħu.

3.12 Rekordjar u ħżin fil-memorja tad-dejta

Għall-finijiet ta' dan il-paragrafu,

— “365 jum” huma definiti bħala 365 jum tal-kalendarju ta' attività medja tas-sewwieq f'vettura. L-attività medja għal kull jum f'vettura hija definita bħal mill-inqas 6 sewwieqa jew kosewwieqa, 6 ċikli ta' inserzjoni u tneħħija tal-kards, u 256 bidla fl-attività. “365 jum” għalhekk tinkludi mill-inqas 2 190 (ko-)sewwieq, 2 190 ċiklu ta' inserzjoni u tneħħija tal-kards u 93 440 bidla fl-attività,

— l-għadd medju ta' pożizzjonijiet ta' kuljum huwa definit bħala mill-inqas 6 pożizzjonijiet fejn jibda l-perjodu tax-xogħol ta' kuljum, 6 pożizzjonijiet meta l-ħin kontinwu ta' sewqan tas-sewwieq jilħaq multiplu ta' tliet sigħat, u 6 pożizzjonijiet fejn il-perjodu tax-xogħol ta' kuljum jintemm, b'tali mod li “365 jum” jinkludi mill-inqas 6 570 pożizzjoni,

— il-ħinijiet huma rrekordjati b'riżoluzzjoni ta' minuta waħda, sakemm ma jkunx speċifikat b'mod ieħor,

— il-valuri tal-odometru huma rrekordjati b'riżoluzzjoni ta' kilometru wieħed,

— il-veloċitajiet huma rrekordjati b'riżoluzzjoni ta' 1km/h.

— il-pożizzjonijiet (latitudni u lonġitudni) huma rrekordjati fi gradi u minuti, b'riżoluzzjoni ta' 1/10 ta' minuta, bl-eżattezza tal-GNSS u ħin ta' kisba assoċjati.

91) Id-dejta maħżuna fil-memorja tad-dejta ma għandhiex tkun affettwata minn qtugħ ta' provvista tal-elettriku estern ta' inqas minn tnax-il xahar fil-kondizzjonijiet tal-approvazzjoni tat-tip. Barra minn hekk, dejta maħżuna f'faċilità esterna ta' komunikazzjoni remota, kif definit fl-Appendiċi 14, ma għandhiex tkun affetwata minn qtugħ fil-provvista tal-enerġija ta' inqas minn 28 jum.

92) L-apparat tar-rekordjar għandu jkun kapaċi li jirrekordja u jaħżen fil-memorja tad-dejta tiegħu b'mod impliċitu jew espliċitu dan li ġej:

3.12.1 Dejta tal-identifikazzjoni tal-apparat

3.12.1.1 Dejta tal-identifikazzjoni tal-unità tal-vettura

93) L-apparat tar-rekordjar għandu jkun kapaċi jaħżen fil-memorja tad-dejta tiegħu d-dejta tal-identifikazzjoni tal-unità tal-vettura li ġejja: — l-isem tal-manifattur, — l-indirizz tal-manifattur, — in-numru tal-part, — in-numru tas-serje, — ġenerazzjoni tal-VU, — kapaċità li juża kards tat-takografu tal-ewwel ġenerazzjoni, — in-numru tal-verżjoni tas-software, — id-data tal-istallazzjoni tas-software, — is-sena tal-manifattura tal-apparat, — in-numru tal-approvazzjoni,

94) Id-dejta tal-identifikazzjoni tal-unità tal-vettura tiġi rrekordjata u maħżuna darba għal dejjem mill-manifattur tal-unità tal-vettura, ħlief dejta marbuta mas-software u n-numru tal-approvazzjoni li tista' tinbidel f'każ ta' aġġornament ta' software, u l-kapaċità li jintużaw kards tat-takografu tal-ewwel ġenerazzjoni.

3.12.1.2 Dejta tal-identifikazzjoni tas-sensor tal-moviment

95) Is-sensor tal-moviment għandu jkun kapaċi li jaħżen fil-memorja tad-dejta tiegħu, id-dejta tal-identifikazzjoni li ġejja: — l-isem tal-manifattur, — in-numru tas-serje, — in-numru tal-approvazzjoni, — l-identifikatur tal-komponent tas-sigurtà integrat (per eżempju n-numru tal-parti taċ-ċippa interna/proċessur), — identifikazzjoni tas-sistema operattiva (per eżempju n-numru tal-verżjoni tas-software).

96) Id-dejta tal-identifikazzjoni tas-sensor tal-moviment tiġi rrekordjata u maħżuna darba għal dejjem fis-sensor tal-moviment, mill-manifattur tas-sensor tal-moviment.

97) L-unità tal-vettura għandha tkun kapaċi tirrekordja u taħżen, fil-memorja tad-dejta tagħha, id-dejta li ġejja marbuta mal-aħħar 20 akkoppjament reċenti tas-sensors tal-moviment (jekk jokkorru diversi akkoppjamenti matul ġurnata waħda tal-kalendarju, għandhom jinħażnu biss l-ewwel u l-aħħar akkoppjament tal-jum): Id-dejta segwenti għandha tkun irrekordjata għal kull wieħed minn dawn l-akkoppjamenti: — Dejta tal-identifikazzjoni tas-sensor tal-moviment — — numru tas-serje — in-numru tal-approvazzjoni — dejta dwar l-akkoppjament tas-sensor tal-moviment: — — id-data tal-akkoppjament.

3.12.1.3 Dejta tal-identifikazzjoni tas-Sistemi Globali għan-Navigazzjoni bis-Satellita

98) Il-faċilità tal-GNSS esterna għandha tkun kapaċi taħżen fil-memorja tagħha, id-dejta tal-identifikazzjoni li ġejja: — l-isem tal-manifattur, — in-numru tas-serje, — in-numru tal-approvazzjoni, — l-identifikatur tal-komponent tas-sigurtà integrat (per eżempju n-numru tal-parti taċ-ċippa interna/proċessur), — identifikazzjoni tas-sistema operattiva (per eżempju n-numru tal-verżjoni tas-software).

99) Id-dejta tal-identifikazzjoni tas-sensor tal-moviment jiġu rrekordjati u maħżuna darba għal dejjem fis-sensorj tal-moviment, mill-manifattur tas-sensor tal-moviment.

100) L-unità tal-vettura għandha tkun kapaċi tirrekordja u taħżen, fil-memorja tad-dejta tagħha, id-dejta li ġejja marbuta mal-aħħar 20 akkoppjament reċenti tal-faċilitajiet esterni tal-GNSS (jekk jokkorru diversi akkoppjamenti matul ġurnata waħda tal-kalendarju, għandhom jinħażnu biss l-ewwel u l-aħħar akkoppjament tal-jum). Id-dejta segwenti għandha tkun irrekordjata għal kull wieħed minn dawn l-akkoppjamenti: — dejta ta' identifikazzjoni tal-faċilità tal-GNSS esterna: — — in-numru tas-serje, — in-numru tal-approvazzjoni, — dejta dwar l-akkoppjament tal-faċilità GNSS esterna: — — l-ewwel data tal-akkoppjament

3.12.2 Kjavi u Ċertifikati

101) L-apparat tar-rekordjar għandu jkun kapaċi li jaħżen għadd ta' kjavi kriptografiċi u ċertifikati, kif speċifikat f'Appendiċi 11, parti A u parti B.

3.12.3 Dejta dwar l-inserzjoni u t-tneħħija tal-kards tas-sewwieqa jew tal-workshops

102) Għal kull ċiklu ta' inserzjoni u tneħħija ta' kard tas-sewwieq jew tal-workshop fl-apparat, l-apparat tar-rekordjar għandu jirrekordja u jaħżen fil-memorja tad-dejta tiegħu: — il-kunjom u l-isem/ismijiet tad-detentur tal-kard kif maħżuna fuq il-kard, — in-numru tal-kard, l-Istat Membru li ħarġitha u d-data tal-iskadenza kif maħżuna fuq il-kard, — il-ġenerazzjoni tal-kard, — id-data u l-ħin tal-inserzjoni, — il-valur tal-odometru tal-vettura meta tiddaħħal il-kard, — is-slott li fiha tiddaħħal il-kard — id-data u l-ħin tat-tneħħija, — il-valur tal-odometru tal-vettura meta tinħareġ il il-kard — l-informazzjoni li ġejja rigward il-vettura preċedenti użata mis-sewwieq, kif maħżuna fuq il-kard: — — VRN u l-Istat Membru tar-reġistrazzjoni, — ġenerazzjoni tal-VU (meta disponibbli), — id-data u l-ħin tat-tneħħija tal-kard, — sinjali li jindika jekk, waqt l-inserzjoni tal-kard, id-detentur tal-kard daħħalx xi attivitajiet manwalment jew le.

103) Il-memorja tad-dejta għandha tkun kapaċi żżomm din id-dejta għal mill-inqas 365 jum.

104) Meta l-kapaċità tal-ħżin tiġi eżawrita, dejta ġdida għandha tieħu post l-eqdem dejta.

3.12.4 Dejta tal-attività tas-sewwieq

105) L-apparat tar-rekordjar għandu jirrekordja u jaħżen fid-dejta tal-memorja tagħha kull meta jkun hemm tibdil fl-attività tas-sewwieq u/jew kosewwieq jew kull meta jkun hemm tibdil tal-istatus tas-sewqan, u/jew kull meta jkun hemm inserzjoni jew tneħħija ta' kard ta' sewwieq jew workshop — l-istatus tas-sewwieq (EKWIPAĠĠ, SINGOLU), — is-slott (SEWWIEQ, KOSEWWIEQ), — l-istatus tal-kard fis-slott rilevanti (IMDAĦĦLA, MHUX IMDAĦĦLA), — l-attività (SEWQAN, DISPONIBBILTÀ, XOGĦOL, BREJK/MISTRIEĦ), — id-data u l-ħin tal-bidla. IMDAĦĦLA tfisser li meta kard valida tas-sewwieq jew tal-workshop tiddaħħal fl-islott. MHUX IMDAĦĦLA tfisser l-oppost, jiġifieri l-ebda kard valida tas-sewwieq jew tal-workshop m'hija mdaħħla fis-slott (pereżempju hemm imdaħħla kard tal-kumpanija jew l-ebda kard ma hija mdaħħla). Dejta dwar l-attività, imdaħħla manwalment mis-sewwieq ma tiġix irrekordjata fil-memorja tad-dejta.

106) Il-memorja tad-dejta għandha tkun kapaċi żżomm id-dejta tal-attività tas-sewwieq għal mill-inqas 365 jum.

107) Meta l-kapaċità tal-ħżin tiġi eżawrita, dejta ġdida għandha tieħu post l-eqdem dejta.

3.12.5 Postijiet u pożizzjonijiet fejn jibdew il-perjodi tax-xogħol ta' kuljum jibdew, jintemmu, u/jew fejn jintlaħaq ħin ta' sewqan kontinwu ta' 3 sigħat

108) L-apparat tar-rekordjar għandu jirrekordja u jaħżen fil-memorja tad-dejta tiegħu dejta rilevanti għal: — postijiet u pożizzjonijiet fejn is-sewwieq u/jew il-kosewwieq jibda l-perjodu tax-xogħol tiegħu ta' kuljum; — pożizzjonijiet fejn il-ħin ta' sewqan kontinwu tas-sewwieq jilħaq multiplu ta' tliet sigħat; — pożizzjonijiet fejn is-sewwieq u/jew il-kosewwieq jispiċċa(w) l-perjodu tax-xogħol tiegħu/tagħhom ta' kuljum.

109) Meta l-pożizzjoni tal-vettura ma tkunx disponibbli mir-riċevitur tal-GNSS f'dawn il-ħinijiet, l-apparat tar-rekordjar għandu juża l-aħħar pożizzjoni disponibbli u d-data u l-ħin relatati.

110) Flimkien ma' kull post jew pożizzjoni, l-apparat tar-rekordjar għandu jirrekordja u jaħżen fil-memorja tad-dejta tiegħu: — in-numru tal-kard tal-(ko-)sewwieq u tal-Istat Membru li ħarġitha, — il-ġenerazzjoni tal-kard, — id-data u l-ħin tal-entrata, — it-tip tal-entrata (bidu, tmiem jew 3 sigħat ta' ħin ta' sewqan kontinwu), — l-akkuratezza tal-GNSS, u d-data u ħin, relatati, jekk applikabbli; — il-valur tal-odometru tal-vettura.

111) Il-memorja tad-dejta għandha tkun kapaċi li żżomm postijiet u pożizzjonijiet fejn jibdew u jintemmu perjodi tax-xogħol ta' kuljum u/jew fejn jintlaħqu 3 sigħat ta' ħin ta' sewqan kontinwu għal mill-inqas 365 jum.

112) Meta l-kapaċità tal-ħżin tiġi eżawrita, dejta ġdida għandha tieħu post l-eqdem dejta.

3.12.6 Dejta tal-odometru

113) L-apparat tar-rekordjar għandu jirrekordja fid-dejta tal-memorja tiegħu, il-valur tal-odometru tal-vettura u d-dejta korrispondenti f'nofs il-lejl ta' kull jum kalendarju.

114) Il-memorja tad-dejta għandha tkun kapaċi taħżen il-valuri ta' nofs il-lejl tal-odometru għal mill-inqas 365 jum kalendarju.

115) Meta l-kapaċità tal-ħżin tiġi eżawrita, dejta ġdida għandha tieħu post l-eqdem dejta.

3.12.7 Dejta ddettaljata tal-veloċità

116) L-apparat tar-rekordjar għandu jirrekordja u jaħżen fil-memorja tad-dejta tiegħu l-veloċità istantanja tal-vettura u d-dejta u l-ħin korrispondenti ta' kull sekonda ta' mill-inqas l-aħħar 24 siegħa li l-vettura kienet miexja.

3.12.8 Dejta tal-eventi

Għall-iskop ta' dan il-subparagrafu, il-ħin għandu jkun irrekordjat b'riżoluzzjoni ta' sekonda waħda (1).

117) L-apparat tar-rekordjar għandu jirrekordja u jaħżen fil-memorja tad-dejta tagħha d-dejta li ġejja għal kull event li jinkixef skont ir-regoli tal-ħażna li ġejjin:



Event Regoli għall-ħżin Dejta li għandha tiġi rrekordjata għal kull event L-inserzjoni ta' kard mhux valida, — l-10 eventi l-aktar reċenti. — id-data u l-ħin tal-event, — tip u n-numru ta' kard(s), l-Istat Membru tal-ħruġ u l-ġenerazzjoni tal-kard li toħloq l-event. — l-għadd ta' eventi simili matul dak il-jum Konflitt tal-kards — l-10 eventi l-aktar reċenti. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni taż-żewġ kards li joħolqu l-kunflitt. Sewqan mingħajr kard xierqa, — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Inserzjoni tal-kard waqt is-sewqan — l-aħħar event għal kull wieħed mill-aħħar għaxart (10) ijiem li fihom seħħ l-event, — id-data u l-ħin tal-event, — tip, numru, Stat Membru tal-ħruġ u ġenerazzjoni tal-kard(s), — l-għadd ta' eventi simili matul dak il-jum L-aħħar sessjoni bil-kard ma ntgħalqitx sewwa — l-10 eventi l-aktar reċenti. — id-data u l-ħin tal-inserzjoni tal-kard, — tip, numru, Stat Membru tal-ħruġ u ġenerazzjoni tal-kard(s), — dejta dwar l-aħħar sessjoni kif tinqara mill-kard: — — id-data u l-ħin tal-inserzjoni tal-kard, — VRN, l-Istat Membru tar-reġistrazzjoni u ġenerazzjoni tal-VU. Veloċità eċċessiva (1) — l-aktar event serju għal kull waħda mill-aħħar 10 ijiem tal-okkorrenza (jiġifieri dik bl-ogħla veloċità medja), — l-iktar 5 eventi serji fl-aħħar 365 jum. — l-ewwel event li seħħ wara l-aħħar kalibrazzjoni — id-data u l-ħin tal-bidu tal-event, — id-data u l-ħin tat-tmiem tal-event, — l-ogħla veloċità mkejla waqt l-event. — l-veloċità medja aritmetika mkejla waqt l-event. — tip u n-numru ta' kard, l-Istat Membru tal-ħruġ u l-ġenerazzjoni tal-kard tas-sewwieq (jekk rilevanti), — l-għadd ta' eventi simili matul dak il-jum. Interruzzjoni tal-provvista tal-elettriku (2) — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Żball fil-komunikazzjoni mal-faċilità ta' komunikazzjoni remota — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Nuqqas ta' informazzjoni dwar il-pożizzjoni mir-riċevitur tal-GNSS — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Żball fl-informazzjoni ta' moviment — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Kunflitt fil-moviment tal-vettura — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — id-data u l-ħin tal-bidu tal-event, — id-data u l-ħin tat-tmiem tal-event, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. Tentattivi ta' ksur tas-sigurtà — L-10 eventi l-aktar riċenti għal kull tip ta' event. — id-data u l-ħin tal-bidu tal-event, — id-data u l-ħin tat-tmiem tal-event (jekk rilevanti), — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — tip tal-event. Kunflitt ta' ħin — l-itwal event għal kull wieħed mill-aħħar għaxart (10) ijiem li fihom seħħ l-event, — l-itwal ħames (5) eventi fuq l-aħħar 365 jum. — data u ħin tal-apparat ta' rekordjar — id-data u l-ħin tal-GNSS, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħla fil-bidu u/jew tmiem tal-event, — l-għadd ta' eventi simili matul dak il-jum. (1) L-apparat tar-rekordjar għandu jirrekordja u jaħżen ukoll fil-memorja tad-dejta tiegħu: — id-data u l-ħin tal-aħħar KONTROLL TAL-VELOĊITÀ EĊĊESSIVA, — id-data u l-ħin tal-ewwel okkorrenza ta' sewqan b'veloċità eċċessiva wara dan il-KONTROLL TAL-VELOĊITÀ EĊĊESSIVA, — l-għadd ta' eventi ta' sewqan b'veloċità eċċessiva wara l-aħħar KONTROLL TAL-VELOĊITÀ EĊĊESSIVA. (2) Dawn id-dejta jistgħu jiġu rrekordjati fil-mument tal-konnessjoni mill-ġdid tal-provvista tal-enerġija, u l-ħinijiet jistgħu jkunu magħrufa b'livell ta' akkuratezza ta' minuta.

3.12.9 Dejta tal-ħsarat

Għall-iskop ta' dan il-subparagrafu, il-ħin għandu jkun irrekordjat b'riżoluzzjoni ta' sekonda waħda (1).

118) L-apparat tar-rekordjar għandu jirrekordja u jaħżen fil-memorja tad-dejta tiegħu, id-dejta li ġejja għal kull ħsara li tinkixef skont ir-regoli tal-ħżin li ġejjin:



Ħsara Regoli għall-ħżin Dejta li għandha tiġi rrekordjata għal kull ħsara Ħsara fil-kard — l-10 ħsarat l-aktar riċenti tal-kard tas-sewwieq. — id-data u l-ħin tal-bidu tal-ħsara, — id-data u l-ħin tat-tmiem tal-ħsara, — tip u n-numru tal-kard(s), l-Istat Membru tal-ħruġ u l-ġenerazzjoni. Ħsarat fl-apparat tar-rekordjar — l-10 ħsarat l-aktar riċenti għal kull tip ta' ħsara, — l-ewwel ħsara wara l-aħħar kalibrazzjoni. — id-data u l-ħin tal-bidu tal-ħsara, — id-data u l-ħin tat-tmiem tal-ħsara, — it-tip ta' ħsara, — tip u n-numru ta' kard(s), l-Istat Membru tal-ħruġ u l-ġenerazzjoni ta' kwalunkwe kard imdaħħlu fil-bidu u/jew tmiem tal-ħsara,

3.12.10 Dejta tal-kalibrazzjoni

119) L-apparat tar-rekordjar għandu jirrekordja u jaħżen fil-memorja tad-dejta tiegħu dejta rilevanti għal: — parametri tal-kalibrazzjoni magħrufa fil-mument tal-attivazzjoni, — l-ewwel kalibrazzjoni tiegħu wara l-attivazzjoni tiegħu, — l-ewwel kalibrazzjoni tiegħu fil-vettura kurrenti (kif hemm identifikat mill-VIN tiegħu), — l-20 kalibrazzjonijiet l-iktar riċenti (jekk ikunu saru diversi kalibrazzjonijiet fl-istess jum kalendarju, l-ewwel u l-aħħar waħda tal-jum biss għandhom jinżammu).

120) Id-dejta segwenti għandha tkun irrekordjata għal kull waħda minn dawn il-kalibrazzjonijiet: — ir-raġuni tal-kalibrazzjoni (l-attivazzjoni, l-ewwel istallazzjoni, istallazzjoni, spezzjoni perjodika), — l-isem u l-indirizz tal-workshop, — in-numru tal-kard tal-workshop, l-Istat Membru li ħareġ il-kard u d-data tal-iskadenza tal-kard, — l-identifikazzjoni tal-vettura, — il-parametri aġġornati jew konfermati: w, k, l, id-daqs tat-tajer, is-setting tal-apparat li jillimita l-veloċità, odometru (il-valuri qodma u ġodda), id-data u l-ħin (il-valuri qodma u ġodda). — it-tipi u l-identifikaturi kollha tas-siġilli mwaħħla.

121) Barra minn hekk, l-apparat ta' rekordjar għandu jirrekordja u jaħżen fil-memorja tad-dejta tiegħu il-kapaċità tiegħu li juża kards tat-takografu tal-ewwel ġenerazzjoni (kemm jekk attivata ki ukoll jekk le).

122) Is-sensor tal-moviment għandu jirrekordja u jaħżen fil-memorja tiegħu d-dejta tal-istallazzjoni tas-sensor tal-moviment segwenti: — l-ewwel akkoppjament ma' VU (id-data, il-ħin, in-numru tal-approvazzjoni tal-VU, in-numru tas-serje tal-VU), — l-aħħar akkoppjament ma' VU (id-data, il-ħin, in-numru tal-approvazzjoni tal-VU, in-numru tas-serje tal-VU),

123) Is-sensor tal-moviment għandu jirrekordja u jaħżen fil-memorja tiegħu d-dejta li ġejja dwar l-istallazzjoni tal-faċilità esterna tal-GNSS: — l-ewwel akkoppjament ma' VU (id-data, il-ħin, in-numru tal-approvazzjoni tal-VU, in-numru tas-serje tal-VU), — l-aħħar akkoppjament ma' VU (id-data, il-ħin, in-numru tal-approvazzjoni tal-VU, in-numru tas-serje tal-VU),

3.12.11 Dejta tal-aġġustament tal-ħin

124) L-apparat tar-rekordjar għandu jirrekordja u jaħżen fil-memorja tad-dejta tiegħu dejta rilevanti għal aġġustamenti tal-ħin imwettqa fil-modalità tal-kalibrazzjoni barra mill-qafas ta' kalibrazzjoni regolari (def f)): — l-aktar aġġustament tal-ħin riċenti — l-akbar 5 aġġustamenti tal-ħin.

125) Id-dejta segwenti għandha tkun irrekordjata għal kull waħda minn dawn l-aġġustamenti: — id-data u l-ħin, il-valur il-qadim, — id-data u l-ħin, il-valur il-ġdid, — l-isem u l-indirizz tal-workshop, — in-numru tal-kard tal-workshop, l-Istat Membru li ħareġ il-kard, il-ġenerazzjoni tal-kard u d-data tal-iskadenza tagħha,

3.12.12 Dejta tal-attività tal-kontroll

126) L-apparat tar-rekordjar għandu jirrekordja u jaħżen fil-memorja tad-dejta tiegħu d-dejta segwenti rilevanti mal-20 attività tal-kontroll l-iktar riċenti: — id-data u l-ħin tal-kontroll, — in-numru ta' kontroll tal-kard, l-Istat Membru li ħareġ il-kard u l-ġenerazzjoni tal-kard, — it-tip tal-kontroll (wiri u/jew stampar u/jew tniżżil tal-VU u/jew tniżżil tal-kard u/jew kontroll tal-kalibrazzjoni mal-ġenb tat-triq).

127) Fil-każ tat-tniżżil, id-dati tal-ġranet l-iżjed qodma u l-iktar riċenti mniżżla għandhom ikunu rekordjati ukoll.

3.12.13 Dejta tal-locks tal-kumpanija

128) L-apparat tar-rekordjar għandu jirrekordja u jaħżen fil-memorja tad-dejta tiegħu d-dejta rilevanti segwenti għall-255 lock tal-kumpanija l-iktar riċenti: — id-data u l-ħin tal-lock-in, — id-data u l-ħin tal-lock-out, — in-numru tal-kard tal-kumpanija, l-Istat Membru li ħareġ il-kard u l-ġenerazzjoni tal-kard, — l-isem u l-indirizz tal-kumpanija, Id-dejta li tkun issakkret preċedentement permezz ta' lock imneħħija mill-memorja minħabba l-limitu ta' hawn fuq, għandha tiġi ttrattata bħala dejta mingħajr lock.

3.12.14 Dejta dwar l-attività ta' tniżżil

129) L-apparat tar-rekordjar għandu jirrekordja u jaħżen fil-memorja tad-dejta tiegħu d-dejta segwenti rilevanti mal-aħħar tniżżil ta' memorja għal fuq medja esterna waqt fil-mod tal-kumpanija jew tal-kalibrazzjoni: — id-data u l-ħin tat-tniżżil, — in-numru tal-kard tal-kumpanija jew tal-workshop, l-Istat Membru li ħareġ il-kard u l-ġenerazzjoni tal-kard, — l-isem tal-kumpanija jew tal-workshop

3.12.15 Dejta tal-kondizzjonijiet speċifiki

130) L-apparat tar-rekordjar għandu jirrekordja fil-memorja tad-dejta tiegħu d-dejta segwenti rilevanti għall-kondizzjonijiet speċifiċi: — id-data u l-ħin tad-dħul, — it-tip tal-kondizzjoni speċifika.

131) Il-memorja tad-dejta għandha tkun kapaċi żżomm dejta ta' kondizzjonijiet speċifiċi għal mill-inqas 365 jum (fuq is-suppożizzjoni li bħala medja, tinfetaħ jew tingħalaq kondizzjoni waħda kull jum). Meta l-kapaċità tal-ħżin tiġi eżawrita, dejta ġdida għandha tieħu post l-eqdem dejta.

3.12.16 Dejta tal-kard tat-takografu

132) L-apparat tar-rekordjar għandu jkun kapaċi li jaħżen id-dejta li ġejja marbuta mal-kards tat-takografu differenti li jkunu intużaw fil-VU: — in-numru tal-kard tat-takografu u n-numru tas-serje tagħha, — il-manifattur tal-kard tat-takografu, — it-tip tal-kard tat-takografu, — il-verżjoni tal-kard tat-takografu.

133) L-apparat tar-rekordjar għandu jkun kapaċi jaħżen mill-inqas 88 rekord minn dawn.

3.13 Qari minn kards tat-takografu

134) L-apparat tar-rekordjar għandu jkun kapaċi jaqra minn kards tat-takografu tal-ewwel u tat-tieni ġenerazzjoni, fejn applikabbli, id-dejta meħtieġa: — biex jidentifika t-tip tal-kard, id-detentur tal-kard, il-vettura użata qabel, id-data u l-ħin tal-aħħar tneħħija tal-kard u l-attività magħżula f'dak il-ħin, — biex jivverifika li l-aħħar sessjoni tal-kard ingħalqet b'mod korrett, — biex jikkalkula l-ħin kontinwu ta' sewqan tas-sewwieq, il-ħin kumulattiv ta' mistrieħ u l-ħinijiet kumulattivi ta' ħinijiet ta' sewqan għall-ġimgħa ta' qabel u dik kurrenti, — biex jistampa l-printouts mitluba rrelatati mad-dejta rrekordjata fuq kard tas-sewwieq, — biex iniżżel kard tas-sewwieq għal fuq medja esterna. Dan ir-rekwiżit japplika biss għal kards tat-takografu tal-ewwel ġenerazzjoni jekk l-użu tagħhom ma tkunx ġiet imrażżna minn workshop.

135) F'każ ta' żball tal-qari, l-apparat tar-rekordjar għandu jipprova mill-ġdid, massimu ta' tliet darbiet, l-istess kmand ta' qari, u mbagħad jekk ma jkunux ta' suċċess, jiddikkjara li l-kard hija difettuża u mhux valida.

3.14 Rekordjar u ħżin fuq kards tat-takografu

3.14.1 Rekordjar u ħżin fuq kards tat-takografu tal-ewwel ġenerazzjoni

136) Sakemm l-użu ta' kards tat-takografu ma jkunx ġie mrażżan minn workshop, l-apparat tar-rekordjar għandu jirrekordja u jaħżen id-dejta eżattament bl-istess mod bħall-apparat tar-rekordjar tal-ewwel ġenerazzjoni.

137) L-apparat tar-rekordjar għandu jissettja “is-sessjoni tad-dejta tal-kard” fil-kard tas-sewwieq jew tal-workshop wara li tkun iddaħħlet il-kard.

138) L-apparat tar-rekordjar għandu jaġġorna d-dejta maħżuna fuq il-kards validi tas-sewwieq, tal-workshop u/jew tal-kontroll bid-dejt kollha neċessarja rilevanti għall-perjodu filwaqt li kard tkun imdaħħla u tkun rilevanti għad-detentur tal-kard. Id-dejta maħżuna fuq dawn il-kards huma speċifikati fil-Kapitolu 4.

139) L-apparat tar-rekordjar għandu jaġġorna d-dejta dwar l-attività tas-sewwieq u dwar il-postijiet (kif speċifikat f'4.5.3.1.9 u 4.5.3.1.11), maħżuna fuq kard validi tas-sewwieq u/jew tal-workshop, u d-dejta dwar l-attività u dwar il-postijiet għandha tiddaħħal manwalment mid-detentur tal-kard.

140) L-eventi kollha mhux definiti għall-apparat ta' rekordjar tal-ewwel ġenerazzjoni ma għandhomex jinħażnu fuq il-kards tas-sewwieq u tal-workshop.

141) L-aġġornament tad-dejta tal-kards tal-workshop għandu jkun tali li, meta jkun meħtieġ, filwaqt li titqies il-kapaċità attwali tal-ħżin tal-kard, l-aktar dejta riċenti tieħu post l-eqdem dejta.

142) F'każ ta' żball tal-kitba, l-apparat tar-rekordjar għandu jipprova mill-ġdid, massimu ta' tliet darbiet, l-istess kmand ta' kitba, u mbagħad jekk ma jkunux ta' suċċess, jiddikkjara li l-kard hija difettuża u mhux valida.

143) Qabel ir-rilaxx tal-kard tas-sewwieq, u wara li d-dejta rilevanti kollha tkun inħażnet fuq il-kard, l-apparat tar-rekordjar għandu jagħmel reset tad-“dejta tas-sessjoni tal-kard”.

3.14.2 Rekordjar u ħżin fuq kards tat-takografu tat-tieni ġenerazzjoni

144) Il-kards tat-takografu tat-tieni ġenerazzjoni għandu jkun fihom 2 applikazzjonijiet differenti tal-kard, li l-ewwel wieħed minnhom għandha tkun eżattament l-istess bħall-applikazzjoni TACHO tal-kards tal-ewwel ġenerazzjoni, u t-tieni, l-applikazzjoni “TACHO_G2”, kif speċifikat f'Kapitolu 4 u l-Appendiċi 2.

145) L-apparat tar-rekordjar għandu jissettja “is-sessjoni tad-dejta tal-kard” fil-kard tas-sewwieq jew tal-workshop wara li tkun iddaħħlet il-kard.

146) L-apparat tar-rekordjar għandu jaġġorna d-dejta maħżuna fuq 2 applikazzjonijiet ta' kards validi tas-sewwieq, tal-workshop u/jew tal-kontroll bid-dejta kollha neċessarja rilevanti għall-perjodu li fih il-kard hija mdaħħla u rilevanti għad-detentur tal-kard. Id-dejta maħżuna fuq dawn il-kards huma speċifikati fil-Kapitolu 4.

147) L-apparat tar-rekordjar għandu jaġġorna d-dejta dwar l-attività, dwar il-postijiet u dwar il-pożizzjonijiet tas-sewwieq (kif speċifikat f'4.5.3.1.9, 4.5.3.1.11, 4.5.3.2.9 u 4.5.3.2.11), maħżuna fuq kards validi tas-sewwieq u/jew tal-workshop, u d-dejta dwar l-attività u dwar il-postijiet għandha tiddaħħal manwalment mid-detentur tal-kard.

148) L-aġġornament tad-dejta tal-kards tal-workshop għandu jkun tali li, meta jkun meħtieġ, filwaqt li titqies il-kapaċità attwali tal-ħżin tal-kard, l-aktar dejta riċenti tieħu post l-eqdem dejta.

149) F'każ ta' żball tal-kitba, l-apparat tar-rekordjar għandu jipprova mill-ġdid, massimu ta' tliet darbiet, l-istess kmand ta' kitba, u mbagħad jekk ma jkunux ta' suċċess, jiddikkjara li l-kard hija difettuża u mhux valida.

150) Qabel jirrilaxxa l-kard tas-sewwieq, u wara li d-dejta rilevanti kollha tkun inħażnet fuq 2 applikazzjonijiet tal-kard, l-apparat tar-rekordjar għandu jagħmel “reset” tad-“dejta dwar is-sessjoni tal-kard”.

3.15 Display

151) Id-display għandu jinkludi mill-inqas 20 karattru.

152) Id-daqs minimu tal-karattru għandu jkun ta' 5 mm għoli u 3